text:
Coma sem lo jorn dau solstici, los dius noveus dins la vita moderna fan la pròva de lur ineficaçitat.
M’esplique dins queu bilhet.
Dijòus mieijorn, mon collega lo mai a dreita me fai la morala sus lo Nadau que ‘ribe leu. Dise me que Nadau es ‘na recuperacion d’una anciena creiença, n’i a que legir la bibla per veire que quo es colhon. La recuperacion au jorn d’auèi per los merchants de merdas chinesas es lo temonh de la novela creiença dins la divinitat moneda que los iper-super-mini-merchats ne’n son las catedralas-gleisas-chapelas. Coma me ditz que sei respectuós de ren, per aver la patz li ai tornar dire que dins las gleisas, las verjas, los Gesús e tots lu reste son ren de mai que daus bocins de plastre, segur, talhat ne’n fòrma de vierjas, Gesus, e tot e tot, mas quo es dau plastre, ren de mai.
Paubre pitit, aürosadament que la pena de mort n’exista pus, perqué, un pauc mai e l’esperit catolic de fraternitat me visitava jos la fòrma dau coteu de guilhotina. Per lu calmar, li ai contat ‘questa istòria :
Una vetz, i aviá dos monges perduts dins ‘na tempesta de nèvia. Lu pus vielh diguet :
« Veiquí ‘na chauna, ‘nem i durmir per la nueit. Troba de que nos ‘lumar un bon fuòc. »
Lu segond charchet dins los alentorn e trobet res. ‘Laidonc, lu vielh disset :
« Es pas tant greu que ‘quò. N’autres vam estre acialats de la nèvia, ‘nam brutlar aquela statua dau Budhā. ‘La nos chaufará la nuech. »
Lu jòune protestet, qu’eriá brutlar lu Diu©. Entau fasent, lendeman mandin, se desvelheten. Lu jòune aviset lu vielh après farfolhar dins las cendras.
« Perdequè fasetz ‘quò ? »
«Maucresent que te ses, quante un Budhā murís, son cur deven un diamant, e ne’n trobe p’una traça. Afè, sem vius tots dos d’aver fach un fuec ; deguetem far brutlar nonmàs dau buesc ».
Divendres
Sei ‘nat far quauques pervesions dins un minimerchat, dins lo raijon daus chocolats tendencia graissa ganhonosa, i aviá un tipe que credava sus ‘n’autre :
« Dieu le voit que tu as regardé les « Mon Cheri© ». Il le sait qu’il y a de l’alcool dedans, tu vas aller en enfer ! »
E ben visa me quò, es pas un banturle lo diu daus evangelistes (evangelistes benleu, aviá pas mon mesuror de la conaria per saber).
Dissabde
Lu jorn de bujada, monsur Hassan ven per causar un pauc emb de la gent e se far paiar un cafe. Queu dissabde, boite un pauc, me ditz :
« Je comprends pas, je fais mes 5 prières, j’ai fait Ramadan et pourtant je suis tombé du trottoir… »
Ai manquat dire que los antibiotics, quo es pas automatic, mas bon, l’aime ben queu pitit vielh, ai paiat un cafe e l’ai plangut. Oc-es, ai un cur.
Sus lo chamin dau retorn, lo tipe dau cafe crestian (costat secta, lo tipe es virat de totas las organisacions catolicas de la vila) se far prendre sa veitura per la forriera.
« Nòstres pairs dins los ciaus, restatz-i, restarem sus la terra que pòt èsser tant brava » J. Prévert.
Mas la dimenjada era luenh d’èsser ‘chabada e zo sabiá pas.
Dissabde ser, ‘nava dins los bòscs veire se lo lop, mas non, quò fai freg, adonc anava chas mon ancian amorós per rencontrat son noveu. Avem parlats un pauc, de tot de ren, subretot de ren, quante lo noveu me ditz :
« – Tu es vegan, un gardien des plantes !
– Quoi ?
– un vegan ! ! ! »
Non, vene de la terra e sei vegetarian. Am pas pro daus mots francès o occitan, fau se definir emb daus barbarismes…
E ‘quí lo tipe me damande se sei pacan (totjorn d’usar lo mot anglés « pagan » per lo « païen » francés). Ai pas ‘gut le temps de m’esplicar que mon ancian li damanda d’anar querre lo margaud defòra. Ne’n profita per me dire que bon, lo noveu parla la lenga daus textonets, mas qu’eu l’aimava ben maitot e me faliá pas me mocar. Ai preferat tornar chas me aprep m’estre fach esplicar un pauc lo paganisme (quò dedins, los gais son los gardians de las plantas e daus aubres) e que queu dimenc es la festa de Yule-tide o b’etot festa de Yule, lo nom balhat per queu bilhet.


c: text/html

text:
Ligam covalent
Lo ligam covalent (var. liame covalent) es un tipe de ligam quimic onte dos atòms partejan un parelh d'electrons o mai. L'atraccion que resulta de la comparticion d'aqueles parelhs d'electrons manten amassa la molecula. Los atòms tendon a partejar d'electrons de tala manièra que lor rusca demòre plena. Aquel tipe de ligam es mai fòrt que lo ligam idrogèn e similar en fòrça al ligam ionic. Lo ligam covalent se tròba abitualament entre atòms amb electronegativitat semblabla, ont cap dels dos atòms a pron energia per arrancar un electron d'un autre atòm. Lo ligam covalent es pus comun entre los atòms non metallics, mentre que lo ligam ionic es pus comun entre dos atòms de metal o entre un atòm de metal e un non metallic. A diferéncia del ligam ionic, que la fòrça d'atraccion electrica non direccionala manten amassa los ions, lo ligam covalent es extrèmament direccional. Es per aiçò que las moleculas covalentas tendon a formar un nombre relativament pichon de formas caracteristicas, amb de ligams dispausats segon d'angles determinats.

robotstxt: allowed

filter: keep


text:
Coma se sap, la Glèisa catolica en China es devesida entre « Glèisa patriotica » - « Associacion patriotica dels catolics » - e « Glèisa clandestina ». La primièra, per defendre sos interèsses e son estatut « oficial », acceptèt de denegar sos principis fondamentals. La segonda, marginalizada, qualificada de « sècta eretica », demòra fidèla a sos devers. Totes los observators considèran qu’a l’evidéncia, amb lo temps que caldrà, es aquela que trionfarà e que porgirà una man misericordiosa a sa sòrre desaviada.
Non sabi pas perqué aquò me ven a l’esperit, nimai se i a un rapòrt amb l’occitanisme contemporanèu, los que se tenon a la manjadoira e los autres. Los autres que sabon qu’amb la manjadoira i a totjorn l’estaca.
Coma se compren, los de la Glèisa clandestina non pòdon èsser covidats a participar a de ceremonias comunas, quitament se d’unes de sos representants i pòdon èsser admeses a títol estrictament individual e amb foncion d’alibi. Los de la Glèisa patriotica aurián refusat de compromissions tan perilhosas.
L’Associacion patriotica dels catolics es encargada de far lo ligam amb los organismes oficials e d’assegurar lo respècte de la linha oficiala al dintre de las populacions. E n’i a que s’interrògan sus la nominacion dels prelats - trobaretz pertot de marrits esperits - amb aquela question estranha : « evesques - pastors encargats d’anmas - o mandarins ? ».
Aquí, es un pauc la meteissa causa, levat que los poders an coma linha oficiala de daissar córrer - coma lo guit sense cap - e que la mission plan entenduda de la nòstra Glèisa patriotica es de recampar de personalitats mudas dins d’organismes fantaumas, d’obténer de pòstes d’obligats, de justificar de carrièras, d’ocupar tot l’espandi possible per non far res lo mai longtemps possible. O, dit autrament, d’organizar de malhums d’influéncia pro eficaces per velhar a que res non càmbie. De far virar fins a la fin lo pòble dels cresents dins los sables del desèrt.
J.P.


text:
Orizont
Conceptualament, l’orizont o asuèlh es la limita de çò que se pòt observar, dempuèi de sa pròpia posicion o situacion. Aquel concèpte simple se declina en fisica, filosofia, literature, e encara mai domenis:
- En fisica, lo tèrme d'orizont aczampa los concèptes seguents:
- L'orizont, un cercle centrat sur l’observator entre lo cèl e la Tèrra, prenent en compte la corbura d'aquela darrièra.
- L'orizont de las particulas, lo tèrme de la region de l'espaci temps susceptible d'influénciar un punt donat.
- ⇒ L'orizont cosmic, lo tèrme de l'univèrs visible dempuèi la Tèrre es jos qualques condicions un orizont de las particulas.
- L'orizont dels eveniments, lo tèrme de la region de l'espaci temps influénciable deùpuèi un punt donat.
- ⇒ L'orizont d'un trauc negre, la frontièra entre un trauc negre e lo rèsta de l'univers, es un orizont dels eveniments.
- Un orizont en pedologia es una sisa del sol, omogenèa e parallèla a la superfícia.
- Un orizont en filosofia es un concèpte de raprochar de l'eissorbament


text:
Dissabte, 20 d'octòbre de 2018, 03h00
Provença > Provença > País Marselhés
Entamenèron dimècres passat los trabalhs d’amainatjament del quartièr marselhés de la Plana, malgrat l’oposicion dels abitants. Lo projècte prevei de levar ... +
Dimars, 2 d'octòbre de 2018, 03h00
Lo cantador Charles Aznavour, un dels grands referents de la musica francesa, moriguèt diluns passat a Moriés (Crau) a l'edat de 94 ans. Parisenc d’origina armènia, l'artista ... +
Dissabte, 29 de setembre de 2018, 03h00
Provença > Provença > País Marselhés
Los cònsols e los conselhièrs municipals de l’estat francés demandan a l’estat “d’arrestar la recentralizacion que despolha las collectivitats de lor argent ... +
Dissabte, 22 de setembre de 2018, 03h00
Provença > Provença > País Marselhés
De mètges marselheses an descobèrt la causa de la mòrt de Caravaggio quatre sègles après son decès. Lo pintre lombard moriguèt en 1610 a causa d’una ... +
Dimenge, 16 de setembre de 2018, 03h00
Provença > Provença > Draguinhanenc
La cap de l'extrèma drecha francista, Marine Le Pen, foguèt pas plan aculhida dimècres passat a Castèudoble (Draguinhanés). Le Pen aviá causit aquel ... +
Dijòus, 23 d'agost de 2018, 03h00
Provença > Provença > Tolonenc
Lo cant de las cigalas es un son fòrça caracteristic de l’estiu en Occitània mediterranèa. Mas i a de toristas que vòlon passar lors vacanças al país ... +
Dijòus, 16 d'agost de 2018, 03h00
Provença > Comtat de Niça > Costiera Niçarda
L’artista niçard Sèrgi Dotti nos quitèt lo 8 d’agost passat a 66 ans. Amic de la causa occitanista, Dotti èra conegut per la sèria TV en occitan Li Babaròtas, ... +
Dimars, 14 d'agost de 2018, 03h00
Lo 5 de junh passat, una setantena de païsans occitans de la Confederacion Païsana ocupèron las vinhas de Bolloré a la Crotz Valmer (Mauras), çò publicava l'8 ... +
Diluns, 13 d'agost de 2018, 03h00
Provença > Provença > País Marselhés
Arrestèron divendres passat en País Marselhés dos òmes sospechats d’èsser a l’origina de l’atac racista amb una arma de caça a Beaune (Borgonha) ... +
Dijòus, 24 de mai de 2018, 03h00
Provença > Provença > País Marselhés
La vila de Marselha recebèt dimars passat la balaja d’aur de la vila pus bruta de França. Aquel guierdon es la seguida d’un concors lançat per l’emission Radio Brunet ... +
Dissabte, 19 de mai de 2018, 03h00
Cossí son los melhors cortmetratges d’Euròpa? En sortissent del circuit academic e orfanèls d’un nom que los precedisca, los joves realizaires s'amassan normalament ... +
Dissabte, 19 de mai de 2018, 03h00
Lo Brasil indigèna a conquistat lo prèmi de la jurada de la mòstra “Un Certan Regard“ del festenal del Canas, qu’es estat autrejat al filme Chuva e cantoria na aldeia ... +
Dissabte, 19 de mai de 2018, 03h00
Los realizaires Gaspar Noé (Climax) e Pierre Salvadori (En liberté !) an ganhat los prèmis pus importants de la Quinzena dels Realizaires. Noé a obtengut l'Art Cinema ... +
Divendres, 18 de mai de 2018, 03h00
Après la persecucion, las detencions e las gàrdias a vista, Canas a espandit lo tapís roge per Cédric Herrou. Se presentèt ièr al festenal de cinèma lo ... +
Dimenge, 13 de mai de 2018, 03h00
La conferéncia de premsa de Jean-Luc Godard per presentar son darrièr filme Livre d'image (Libre d’imatge) al Festenal de Canas a portat aqueste dissabte de moments particulars, ... +
Divendres, 11 de mai de 2018, 03h00
An amassat mai de 31 000 signaturas contra la venda d’una parcèla de l'illa de Santa Margarida, davant la còsta de Canas (Vencenc). L'estat francés vòl mentre ... +


text:
Egipcian
L'egipcian es una lenga parlada en Egipte dempuei lo Neolitic fins a uei, amb de formas fòrça divèrsas segon leis epòcas: i se destria mai que mai l'egipcian ancian (de l'Edat Antica e de l'epòca dei faraons) e lo còpte, qu'es una varietat pus recenta apareguda amb lo cristianisme e practicada uei solament coma lenga liturgica.
L'egipcian ancian s'escriviá amb leis ieroglifs, lo còpte s'escriu amb un alfabet derivat de l'alfabet grèc: l'alfabet còpte.
La lenga egipciana forma una familha autonòma dins la superfamilha dei lengas afroasiaticas.
Cau pas confondre l'egipcian amb lo dialècte arabi d'Egipte (l'arabi es la lenga dominanta en Egipte dempuei l'islamizacion dau país a l'Edat Mejana).


text:
Títol : Jan dau Melhau, parcours d’un occitan réfractaire : Entretiens avec Baptiste Chrétien
Autor : Baptiste Chrétien
Editor : IÈO Lemosin
Genre : biografia
Lenga : francés
Data d'edicion : mai 2018
Tà'n saber mei
« Jan dau Melhau qu’ei vadut en 1948 a Limòtges. […] Hèras deus sons compatriòtas lemosins que’u coneishen, au mensh de vista. Hèras que son los qui admiran la soa òbra de poèta, de cronicador, de contador, d’editor… Mes pòcs que son los qui coneishen a de bonas l’òmi qui i a darrèr aquera activitat abondosa. E se daubuns e’u considèran com ua sòrta de « marginau », que seràn susprés, en legent aquera trajectòria biografica e artistica en forma d’entertien, de s’avisar que Jan dau Melhau ei estat, a tot long de la soa vita, un èste sociable au delà e fidèu en amistat, qui collaborè a tant d’aventuras collectivas, teatraus, artisticas e literàrias, en Occitania e mei enlà. » – IÈO Lemosin


text:
Augan, com tot an, lo Prosei de la ceremonia d'aviada qu'estó dit en occitan-gascon. La personalitat invitada qu'èra Yvan Bareyre, l’un deus actors màgers de la lenga-cultura occitana en Gasconha.
Fruts d’un tribalh aviat en 2012, los abitants de La Vathmala qu’an inaugurat lo 26 de mai passat l’ensemble deus panèus bilingües qui son estats installats dens la lor comuna.
Qui a matat Francés Canat ? qu’ei un enquèsta interactiva multimèdia adaptada en occitan a partir d’un concèpte originau de l’Atelier In8 (« Qui a refroidi Lemaure ? »), coprodusida per l’Atelier In8 e lo CIRDÒC. L'organizacion e la coordinacion de las arreviradas e deu doblatge qu’estó realizada per l’InÒc Aquitània.
Comanditadas per l'Ofici Public de la Lenga Occitana, las Jornadas Occitanas que son accions de sensibilizacion a l'occitan au près deus liceans de la region Navèra Aquitània.
Dens aqueth encastre, animacions pedagogicas qu’estón organizadas per l’InÒc e la professora d’occitan au licèu Borda de Dacs, deu 30 d’abriu au 4 de mai.
Comanditadas per l'Ofici Public de la Lenga Occitana, las Jornadas Occitanas que son accions de sensibilizacion a l'occitan au près deus liceans de la region Navèra Aquitània.
Dens aqueth encastre, sèt licèus de Navèra Aquitània que son seleccionats tà arcuélher animacions e activitats de sensibilizacion a destinacion deus eslhèves.
Dens l'encastre de las Jornadas Occitanas, accions de sensibilizacion a l'occitan au près deus liceans de la region Navèra Aquitània, lo Licèu Jacques Monod, a Lescar (64), qu’organizè ua Setmana Occitana deu 10 au 16 de març 2018.
Lo hiu conductor qu'èra l’installacion de la mustra « Ua Lenga, l’Occitan », produsida per l’InÒc Aquitània, e presentada tota la setmana au hall d'entrada e au correder principau deu licèu.
Escrivans qu'ei ua navèra seria, produsida per l'InÒc Aquitània en partenariat dab ÒcTele, e consacrada a la riquessa de la literatura occitana contemporanèa, abordada per l'espiar deus autors.
Despuish 2003, l'InÒc Aquitània tot an qu'avia la campanha de socializacion « Bona Annada » qui permet de har paréisher la lenga occitana dab un messatge calorós, lo de la bona annada. Aquera campanha que s'adreça a un ample public, que parle la lenga o non, que sia d'ací o d'aulhors.
Lo 20 de noveme passat, los calandrons de Porciuvas e Bocoa que visitèn los locaus de l’InÒc Aquitània : qu’estó l’escadença de’us presentar las nostas missions principaus.
L’InÒc Aquitània qu’organizè, en collaboracion dab lo Laboratòri iiAC-LAHIC, lo 3au Seminari annau en etnomusicologia de la França. Augan, aqueth seminari que’s hasó a Carcassona on l’arcuelhó l’Etnopòle GARAE, e qu’èra consacrat au movement de collècta deu patrimòni musicau e coregrafic qui s’estenó de la fin de las annadas 1960 a las annadas 1980 (e lhèu 1990).
PCILab, lo site web de l’Inventari francés deu Patrimòni culturau immateriau qu’estó presentat au public, a París, lo 3 d’octobre a onze òras e mieja au ministèri de la Cultura.
Creat per l’InÒc Aquitània, dab mestria d’obratge deu ministèri de la Cultura, PCILab que balha l’accès, tau gran public, a l’inventari francés deu PCI.
Liberets de visita, visitas guidadas, senhaletica bilingua... lo castèth de Montaner que valorisa l'occitan dens los sons utís de comunicacion a destinacion deus publics.


text:
Cube (algèbra)
En algèbra, un cube est la poténcia tresena d'un nombre. Es a dire que lo cube d'un nombre correspond a la valor obtenguda en multiplicant aquel nombre per el meteis, puèi en multiplicant lo resultat pel nombre inicial. De biais mai general, tot èsser matematic que se pòt multiplicar possedís un cube. Atal, existís un cube d'una matritz o encara d'una foncion.
La foncion cube designa aquela que, a un nombre positiu donat associa son cube. Aquela foncion es impara, es a dire que los imatges d'una valor e de son oposat son encara oposats. Los cubes de 4 e de -4 son respectivament egals a 64 e -64. Lo cube d'un nombre real positiu es un nombre positiu, o cube d'un nombre real negatiu es un nombre negatiu, e, coma los nombres entièrs o racionals son tanben de nombres reals, aquela proprietat es encara verificat.
Lo tèrme de cube es impausat a un epòca ont la logica de l'algèbra geometrica èra omnipresente. Un nombre èra totjorn positiu e correspondava a la longor d'un segment. Lo cube d'aquel nombre èra vist coma lo volum d'un cube de costat la longor iniciala.
Exemples :
Definicion[modificar | modificar la font]
Sián un magmà que la lei de composicion intèrna es associativa e notada multiplicativament, e un element qual que siá de . se nomena « cube de » e se nota , l'element de egal a . Autrament dich,


text:
Jòrgi Camani laissa lo remembre d’un òme brave, que caminava plan e segur dins l’occitanisme, onte èra vengut tardièrament, per lo biais deis amistats de vesinatge. « Es quauqua ren que portava en eu, e qu’un jorn s’es exprimit » nos dis Renat Sette, lo cantaire, que siguèt un temps son vesin a Mana, pròche de Forcauquier.
Jòrgi s’es enanat dimècres, a 66 ans. Naissut lo 4 de janvier de 1952 a Marselha, lo Jòrgi siguèt visitaire medicau, puei s’assajèt a la mantenença informatica, avans que de chanjar son mestier per èstre massaire e de desvelopar de tecnicas japonèsas de massatges assetats.
Dins leis annadas 1980 lo vaquí afogat deis estagis d’estius, ai Rescòntres Occitans de Provença. « Era extraordinàri que podiá nos donar plen d’idèas a-de-rèng a l’estagi de teatre » sotalinha Aimelina Recours, qu’a partejat am’eu l’atalhier de teatre dei ROP a Pont-du-Fossé, l’estiu passat.


text:
Purplewashing
Purplewashing (ruscat violet o ruscat d'image violet) es un prèst (de l'anglés purple, morat, e whitewash, blanquejar o encobrir) per se far referéncia, en lo contèxt feminista, a la varietat d'estrategias politicas e de márquetin dirigidas a la promocion d'institucions, païses, personas, produchs o entrepresas en apelant a lo sieu compromís amb l'egalitat de genre.[1][2][3][4]
L'expression es mai que mai utilizada per se far referéncia al ruscat d'image dels païses occidentales que, sens aver atengut una egalitat reala entre òmes e femnas, desencusan aquel deficit que las femnas d'autres païses o culturas an encara piègers condicions de vida, en se fasent referéncia freqüentment als de majoritat musulmana.[2][3][4]
S'utiliza abitualament aquel tèrme per denonciar l'usatge sectari que se fa del feminisme per emparar de discorses o de politicas xenofòbas e de promocion de la islamofòbia.[4] De mai, s'utiliza tanben per soslinhar lo compausant paradoxalament sexista qu'an fòrça d'aquelas accions en s'aplicant unicament en femnas, coma la proïbicion de vestir de determinadas pèças de ròba o la negacion de cèrts servicis.[2][3]
Per fòrça activistas feministas, davant la instrumentalització dels dreches de las femnas, l'unica responsa possibla e alliberadora per totas las minoritats es la solidaritat interseccional entre los desparièrs grops oprimits, coma son las femnas e las migrants.[3]
Veire tanben[modificar | modificar la font]
Referéncias[modificar | modificar la font]
- ↑ (en) Australian Labor Party spins Israel’s occupation as feminist. The Electronic Intifada. 25 novembre 2014.
- ↑ 2,0, 2,1 et 2,2 (es) Burkas en el ojo ajeno: el feminismo como exclusión. Pikara Magazine. 4 desembre 2014.
- ↑ 3,0, 3,1, 3,2 et 3,3 (es) Del pornoburka al purplewashing, los trucos más sucios contra el feminismo. El Confidencial. 3 abril 2016.
- ↑ 4,0, 4,1 et 4,2 (es) 'Purplewashing' o acordarse del feminismo cuando interesa. Eldiario.es. 29 agost 2016.


text:
Òrdi deus premontrés
L'Òrdi deus Premontrés o Òrdi deus Canonges regulars de Premontré qu'ei un òrdi religiós fondat per Sant Norbert de Xanten en 1120 a Premontré en Picardia orientau (dens l'actuau departament d'Aisne) en bèth seguir la regla de Sant Augustin. Qu'amassan òrdis d'mis, de hemnas o de laïcs dab la dobla mission de contemlacion e d'apostolat auprès deus los hidèus en bèth seguir la devisa de Sant Augustin : sanctitatem et clericatum ("santetat e apostolat"). Per la loa segonda mission qu'an avut, dinc a 1970 lo lor rite : lo Rite Premontrés.
La loa purmèra abadia que ho donc l'abadia de Premontré, uei transformada en espitau psiquiatric.
Anecdòtas[modificar | modificar la font]
En Bearn que los premontrés que hon los purmèrs a qui e ho hidada l'empara de la capèra de Nosta Dauna de Sarrança. En Belgica que son a l'origina de l'abadia de Leffe qui ei uèi lo dia ua marca de cervesa de la mei famosas.


text:
12/10/2015
L'invité, lo convidat de Meitat-chen, meitat-pòrc dau diumenc 18 d'octòbre 2015
Joan-Pau Verdier e Marçau Peironi nos informan que lo convidat de l'emission de diumenc 18 d'octòbre a 11 oras sur França Blu Perigòrd sera Gérard Fayolle, ancian senator, conselhier generau et mera d' Albuga per presentar son noveu libre a las edicions Fanlac « Le Périgord des trente glorieuses ».
Meitat chen , Meitat pòrc , chasque diumenc a 11 oras sur França Blu Perigòrd!
Veiqui lo ligam vers França Blu Perigòrd
e lo ligam vers lo site de Joan-Pau Verdier
19:08 Publié dans Actualitats, actualité, Musica, chants e dança | Lien permanent | Commentaires (0)
Les commentaires sont fermés.


text:
La tension creis... Ont n'erèm ? A òc ! La porta se dubrís...
2nda partida - "Traïguèri la mèuna mamà..."
Al fons d’una cambra granda gaireben tota escura, una lampa que calelheja feblament dessenha la siloèta d’una infirmèra, clinada sus un liech. La pòrta claca darrièr Lafont. L’infirmièra se bota drecha puèi l'escurina l’avalís. Lentamenton, Robert Lafont s’avança cap al lum.
Un vièlh es jagut dins lo liech. La pèl de sa cara, tibada coma un pergamin, sembla tant blanca coma lo lencòl. Sens bolegar lo cap, agacha Lafont que se sarra. "Assetatz-vos, Monsur Lafont", ditz en tirant una man magra de jols lencòls. La man guinha una cadièra.
Assucat, Lafont s'acuola. L'òme a força cambiat rapòrt als imatges oficials, çò pensa. Manca un detalh : las ussas, sempre negras e espèsas.
"Bonser, Monsur Pompidor...
- Vos merceji d'èstre vengut, Lafont, emai aguèssetz brica agut la causida. Cossí o podetz observar, soi pas flame. E òc, lo secret es estat plan gardat. Enfin... Vau pas tardar de passar, e aquò se poirà pas amagar."
La votz es febla. Alena amb pena abans de contunhar :
"S'ai demandat que venguèssetz, es que vòli reparar una fauta, la mèuna fauta qu'es la de tota una vida. Soi estat un ambiciós, un arribista que montèt dins l'Estat per èstre servil e despietadós. Serviguèri l'aparelh francimand fins que siá el que me serva... Per dublidar qu'èri pas qu'un enfant de paisans. Soi estat un traïdor. Traïguèri lo mèu pais, mos ancians, l'ostal qu'i nasquèri..."
Sos uèlh se viran. Sembla qu'agache quicòm, amont, endacòm que degun mai pòt pas veire. Bufa, gaireben inausible :
"Traïguèri la mèuna mamà..."


text:
APRENE, creat lo 26 de febrièr de 1995 a Montpelhièr, registrat al Jornal Oficial de la Republica Francesa lo 19 d’abril de 1995, es convencionat amb lo Ministèri de l’Educacion Nacionala dempuèi lo 6 de mai de 1996. Es matriculat al Repertòri Nacional dels Establiments d’ensenhament superior, amb lo n°034 2007X.
Es afiliat a l’Institut Superior de las Lengas de la Republica Francesa (ISLRF) mercés una convencion signada lo 15 d’octòbre de 1997. Creat en 1997, l’SLRF 1)Imatriculacion de l’ISLRF al Repertòri Nacional dels Establiments d’ensenhament superior : n°034 1986Z asempra cinc malhums d’escòlas immersivas en lengas regionalas per la mesa en plaça de la formacion de sos regents. Aqueles son : ABCM-Zweisprachigkeit per l’alsacian/moselan, Seaska pel basc, Diwan pel breton, Bressola pel catalan et Calandreta per l’occitan. Dempuèi lo 28 de julh de 1997, una convencion ligava aquel establiment d’ensenhament superior amb lo Ministèri de l’Educacion Nacionala. Pr’amor de la reforma dicha de masterizacion, doas novèlas convencions son estadas signadas en 2011 : una amb lo Ministèri de l’Ensenhament Superior d’un latz e una autra amb lo Ministèri de l’Educacion Nacionala d’autre latz. Aquelas doas convencions encastran l’ajuda estatala a la formacion iniciala e continua dels regents.
Lo caractèr pròpri dels establiments qu’emplegan aqueles regents aprèp la formacion initiala, es l’accès dels mainatges al bilingüisme actiu, demercé l’immersion en lenga regionala.
Lo de las escòlas Calandreta es definit per la carta de las Calandretas.
Aquel caractèr pròpri es de natura cognitiva, tre que mena a l’acquisicion de competéncias lingüisticas suplementàrias pels mainatges. Ten un aspècte pedagogic fòrt, car indusís de reflèxes adaptats. Tant la natura coma l’aspècte pedagogic genèran d’especificitats que se devon prene en compte al moment de la formacion dels regents.
Cadre juridic d’APRENE
Lei del 12 de julh de 1875 e del 1ièr de julh de 1901. Jornal Oficial de la Republica Francesa del 19.04.1995. Numèro nacional d’establiment d’ensenhament superior 034 2007 X.
APRENE es convencionat amb lo Ministèri de l’Educacion Nacionala dempuèi lo 6 de mai de 1996.
L’establiment d’ensenhament superior occitan APRENE se trapa dins los locals de l’Ostal de la Vida Associativa de Besièrs, a broa d’Òrb e a 5 minutas a pè de la gara.
Establiment APRENE
Ostal de la vida associativa de Besièrs
Boita a letras 116, 2 carrièra Jeanne Jugan 34500 Besièrs, França.
Telefòn : 04 67 28 75 36 | Telecòpia : 04 67 28 75 39 | adreça electronica : aprene(a)aprene.org
References


text:
Loís XV de França
Loís XV (Versalhas, lo 10 de heurèr de 1710 - Versalhas, lo 26 d'abriu de 1774), ditz lo Ben-Aimat, que ho rei de França e de Navarra a partir de 1715 e dinc a la soa mort. Hilh deu Petit Daufin e arrèr hilh deu Gran Daufin, qu'èra donc successor e arrèr arrèr hilh deu rei Loís XIV.
A maugrat deu son chafre (autrejat per las pregàrias qu'òm digó per eth quan, mainatge la soa vita b' èra miaçada), lo son regnat que ho marcat per l'impopularitat e las granas despensas d'ua cort on la soa prioritat b'èran los plasèrs que non pas la politica (çò qui balhè un grand poder d'influéncia a la soa mestressa mei famosa : la marquesa de Pompador). Un reflecte d'aquesta impopularitat que ho l'episòdi famós de la temptativa d'assassinat per Damien qui ho comdamnat a mort arron d'un suplici demorat famós.


text:
Buenos Aires (tanben aperada - oficiaument - Ciutat Autonòma de Buenos Aires o Capitau Federau o Ciutat Portenha - de l'adjectiu porteño, qu'ei a díser "deu pòrt de Buenos Aires", en castelhan) qu'ei la capitala d'Argentina. La soa populacion b'èra de 3 034 161 abitants en 2007. Sa superficia totala es 203 km². La ciutat b'ei pas la capitala de la província de Buenos Aires, mes solament la capitala deu país (la capitala de la província omonima qu'ei la ciutat de La Plata).
La principau activitat economica de la ciutat qu'ei lo sector deu comèrci e deus servicis, dab ua participacion de 73% dens lo PIB de la ciutat.


text:
L’IA POIRIÁ TRINCAR L’EQUILIBRI NUCLEAR MONDIAL
De nòus estudis sus tot çò que pòt arribar de far l’IA o l’intelligéncia artificiala arriban. Las resultas son estonantas e tanben alarmantas: l’IA poiriá trincar totalament l’equilibri nuclear mondial d’aperaquí l’an 2040. Parlam d’un filme coma Terminator ? Non, avisan sus la possibilitat que poiriá aver l’AI en 20 annadas,; metre en dangièr l’umanitat tota.
Atal, e segon un nòu estudi, l’IA poiriá aver lo potencial de trincar l’equilibri nuclear qu’a demorat a la planeta los darrièrs 70 ans pr’amor del domeni que l’intelligéncia artificiala aurà lèu sus lo contraròtle de la seguretat nucleara. Segon aquò, l’AI encoratgarà los umans de prene de risques apocalliptics.
Per ansin, l’equilibri nuclear de las darrièra decadas s’es basat totjorn en la paur qu’una ataca e una contaataca nucleara finirián amb la majoritat de l’umanitat a la Tèrra. Solament aquò, la paur, tan caracteristica de l’umanitat coma espècia, l’auriá salvada. Mas l’IA finirà per cambiar aquel equilibri nuclear en tot avisar que i a d’escasenças realas de destruire de tòcas pichonas coma los submarins o los missils mobils.
Segon aquel estudi las nacions poirián arribar de pensar qu’aurián la capacitat de prene lo risc de destruire aqueles objectius en tot bastir una nòva estrategia : bastir d’armas que pòdon aquò far sens aver realament la volontat d’o far: aquò creariá de paur dins los païses enemics que serián pas segurs sus la possibilitat reala d’utilizacion d’aquelas nòvas tecnologias.
“La relacion entre la guèrra nucleara e l’IA es pas nòva – çò diguèt Edward Geist, coautor de l’estudi publicat per l’entrepresa RAND, una organizacion de biais civil -. L’evolucion iniciala de l’intelligéncia artificiala venguèt per l’ajuda necessària qu’avián de besonh las armadas de la planeta”.
Una estrategia pas nòva
Segon l’estudi, las abilitats de l’IA per reconéisser e destruire de tòcas nuclearas ja foguèt provada pendent las annadas 1980 a travèrs del programa SAPE. La resulta foguèt que l’IA pòt, ela soleta, far d’amassadas de rapòrts d’intelligéncia e analisis per assajar de destruire la capacitat nucleara adversària. E aquò ja es estat fach en tot reduire la vulnerabilitat del sistèma amb d’atacas e d’objectius de segon òrdre. Aquò, totun, totjorn mena a una escalada nucleara finala.
Ara, doncas, los cercaires confirman que, amb de nòvas tecnologias de l’IA e son desvolopament uèi lo jorn seriá fòrça possible que l’Intelligéncia artificiala desvolopèsse capacitats pròprias mens seguras que las umanas per crear d’alternativas al sistèma nuclear actual.
“Deprendre aital de l’IA pòt finir en d’errors catastrofics – çò confirmèt Andrew Lohn, tanben coautor de l’estudi-, I a l’escasença d’utilizar l’IA abans qu’es pro madura e aquò finiriá amb la destruccion finala de l’establitat estrategica qu’a demorat pendent d’annadas en tot igualar la fòrça de totas las poténcias nuclearas de la planeta”. L’estudi es la resulta d’una sèria de recercas realizadas per de recercaires de la RAND sus recèrca, politica e seguretat nacionala e IA los darrièrs meses.
La Redaccion


text:
Flavi Josèp
Josèp hilh de Matias, mei coneishut com Flavi Josèp (Jerusalèm c. 37 - Roma c. 100), qu'estó un istoriograf judiu e de lenga grèga qui ei considerat com un deus mei importants de l'Antiquitat grècoromana. Quitament se la soa òbra ei ua de las honts principaus sus l'istòria de Judèa au sègle Ièr, uei n'ei pas exempta de debats.
Biografia[modificar | modificar la font]
Que vadó en ua familha sacerdotau deu linhatge Yehoyarib. Qu'èra ligat a la monarquia deus asmoneans deu costat de la soa mair. En 63-64, qu'estó enviat tà Roma on e negociè dab succès, gràcias a Popèa, l'esposa de l'emperaire Neron, la liberacion deus prèstes acusats e empresoats peu procurador de Judèa Antòni Fèlix. En 66, au començament de la Purmèra guèrra judèoromana qu'estó nomat, peu Sanedrin, cap militar de Galilèa. Qu'estó alavetz acusat de traïson per autes caps de la revòlta (Joan de Giscala, Just de Tiberiàs e Jèsus hilh de Safat o de Safias) qui credèvan Josèp que hasèva doble jòc. En 67, au temps de la campanha de Vespasian en Galilèa, au cors de la presa de garnison judiva de la hortalessa de Yodfat (יודפת) o Jotapata (Ἰwtάπata), on centenas de soldats estón tuats e on la majoritat deus autes e's suicidèn, que's refugiè dens ua espeluga dab quaranta deus sons companhons. L'escadença que hasó d'eth e d'un aute companhon los darrèrs subervivents deu suicidi collectiu decidit per tots e que's rendó au cap de las tropas romanas Vespasian e au son hilh Tit. Au purmèr abòrd, que prometó l'empèri dens un oracle inspirat per las profecias messianicas contiengudas dens los libes sants judaïcs vaticinant l'elevacion a l'empèri de Vespasian. Aquera prediccion que'u való la proteccion de Vespasian. Que passè au servici deus romans com intermediari, interprèt e negociaire enter aqueths darrèrs e los judius pendent lo sièti de Jerusalèm miat per Tit en 70 (dens lo quau los sons pairs e la soa purmèra hemna e perín) çò qui'u való d'estar considerat com traïdor peus judius. En 71, arron de la fin de la revòlta judiva, que s'establí près deu son protector a Roma on e obtiengó la ciutadania romana. Que prengó alavetz lo prenom de Tit e lo nom de Flavi en l'aunor deus sons protectors. Pendent aqueth periòde que redigí tots sos escriuts istorics coneishuts, principau hont non crestiana suu periòde deu Segond Temple de Jerusalèm. Que descriu sensiblament lo sièti e la presa de Massada en 74.
Òbras principaus[modificar | modificar la font]
- Guèrra deus judius (75-79)
- Antiquitats judaïcas (o Antiquitats judivas) (c. 93-94)
- Autobiografia (c. 94-99)
- Contra Apion (95?)
Lo « testimòni flavian »[modificar | modificar la font]
Flavi Josèp que menciona Jèsus dens las soas Antiquitats judivas, escriutas de cap a 93-94: lo paragraf 63-64 deu libe XVIII, expurgat de las possiblas interpolacions, que'u presenta com l'autor d'òbras prodigiosas qui atirè un sarròt de judius e tanben de grècs; la soa notícia non sembla pas entusiasta puishqu'ei enquadrada dens un contèxte de meishants presagis de la purmèra guèrra judèoromana, lo paragraf seguent (18:65) començant per: « E d'aqueth temps ua auta malahèita que viengó perturbar los judius »; lo paragraf 200 deu libe XX relatant la mort de Jacme a l'instigacion deu gran prèste Anan, que menciona « Jacme, hrair de Jèsus ».


text:
La Balme-de-Sillingy
La Bârma-de-Felingi en arpitan (La Balme de Sillingy en francés) es una comuna arpitana de Savòia, situada dins lo departament de la Nauta Savòia e la region de Ròse-Aups.
Somari
Geografia[modificar | modificar la font]
Comunas vesinas[modificar | modificar la font]
Istòria[modificar | modificar la font]
- Las primièras traces de vida umana a la Balme remontan a 3340 abans J.C
- Les premières traces de vie humaine à la Balme remontent à 3340 avant J.C
Administracion[modificar | modificar la font]
Demografia[modificar | modificar la font]


text:
Bir Tawil
Bir Tawil es una zona de desèrt en Africa, entre Egipte e Sodan qu'es revindicada per cap dels dos païses, que se disputan la zona d'Halaieb.
Geografia[modificar | modificar la font]
Bir Tawil es una region trapezoïdala d'aproximativament 95 km de longor d'èst a oèst al nòrd e 45 km al sud, e d'entre 25 e 31 km del nord al sud, sia una superfícia d'aut o bas 2060 km². Lo nom de la zona fa referéncia a un potz situat al centre. Lo Jabal Tawil, una montanha de 459 m d'altitud, es situada al nòrd de la region; a l'èst, se troba lo Jabal Ajar Az Zarq (662 mètres). Lo riu Tawil es situat al sud.
Istòria[modificar | modificar la font]
A la fin del sègle XIX, la delimitacion de la termièra entre Egipte e Sodan se faguèt segond doas linhas, l'una que seguís lo 22en parallèl, l'autra que daissa la zona de Bir Tawil a Egipte e la d'Halaib a Sodan. Los dos païses revindican Halaieb e refusan doncas de revindicar Bir Tawil.
Drech e revindicacions[modificar | modificar la font]
Revindicada per cap de país, la zona es en drech una terra nullius (tèrra de deguns). De revindicacions fantasiosas (micronacions) existan pasmens.
Bibliografia e referéncias[modificar | modificar la font]
- "“You take it – No, you take it”: the Bir Tawil Trapezoid", Strange Maps, n°396, en linha:


text:
Mustela putorius
Mustela putorius furo
(Linnaeus, 1758)
- Mustela furo L., 1758 (Clapperton, 2001)
- Putorius putorius furo L.
Estatut CITES
Annèxe III , Rev. del 22/04/76
Lo pudre o puditz es un mamifèr que son nom scientific es Mustela putorius; aparten a la familha dels mustelidats.
Descripcion fisica[modificar | modificar la font]
Lo pudre mesura de 35 a 45 cm (fins a 60 cm amb la coa), la femèla es pus pichòta que lo mascle. Lo mascle pesa entre 1 e 1,5 kg, la femèla solament de 500 a 600 g. A un pelatge brun sorne a brun negre. Es pus sorne d'estiu que d'ivèrn.
Costumas de vida[modificar | modificar la font]
Es nocturne, mas lo podèm veire de còps lo jorn. Lo pudre es silenciós, furtiu e discret. Dins la jornada dormís dins sa tuta. Monta rarament als arbres, mas nada fòrça plan. Viu dins las planas, los camps, los prats. Cava sa tuta dins de vièlhas garenas o dins una ròca tapissada amb de mossa. Sos predators son lo tais, los rainals, los martres, los chòts grand duc.
Noiridura : Se noirís de batracians, peisses, reptils, insèctes, vèrs e tanben de frucha en auton.
Reproduccion[modificar | modificar la font]
L’acoplament a luòc entre febrièr e abril. Probable que lo mascle estimula l’ovulacion. Aprèp una gestacion de 41 a 42 jorns, la femèla dona naissença a una portada annala de tres o quatre pichòts.


text:
1504
Aquesta pagina concernís l'an 1504 del calendièr gregorian.
Eveniments[modificar | modificar la font]
Occitània[modificar | modificar la font]
França[modificar | modificar la font]
Euròpa[modificar | modificar la font]
Africa[modificar | modificar la font]
Alodia[modificar | modificar la font]
Afondrament d'Alodia, darrier reiaume crestian de Nubia, que sa capitala foguèt conquistada per lei Funj musulmans. Lei venceires fondèron lo Sultanat de Sennar a partir de l'eiretatge politic e culturau d'Alodia mai gardèron l'islam coma religion. En consequéncia, lo cristianisme acomencèt de disparéisser a cha pauc de la Vau Auta de Nil.
Sultanat de Sennar[modificar | modificar la font]
Fondacion dau Sultanat de Sennar, estat format per lei Funj, après la conquista definitiva d'Alodia. Gardèron l'islam coma religion, en plaça dau cristianisme que dominava la region dempuei l'Antiquitat, mai bastiguèron lo rèsta de son estat sus l'eiretatge politic e culturau d'Alodia.
Arts[modificar | modificar la font]
Sciéncias e tecnicas[modificar | modificar la font]
Economia[modificar | modificar la font]
Naissenças[modificar | modificar la font]
Decèsses[modificar | modificar la font]


text:
La petanca o jòc de pès tancats es un jòc de bola tipicament occitan inventat a La Ciutat en 1910[1]. L'etimologia del mot es una desformacion de "pès tancats". Lo jòc s'es fòrça espandit e fin de 2007, se comptava 558 898 licenciats dins 78 païses, dempuèi Marròc fins a Vietnam. Als quals s'apondon los practicants ocasionals, coma los vacancièrs, es a dire de milions d'amators.
Es un espòrt subretot masculin (pas que 14 % dels licenciats son des femnas en França). Pasmens, es un dels rares espòrts que s'organizan de competicions mixtas.


text:
Babilònia
Babilònia foguèt una ciutat de l'anciana Mesopotamia, que sas roïnas se trapan uèi lo jorn prèp de la vila modèrna de Al Hillah, dins la província de Babil, en Iraq, aperaquí 85 km al sud de Bagdad.
Tot çò que demora uèi de la famosa ciutat antica de Babilònia son de molons de brisadís de bricas de construccion dins la plana fertila mesopotamiana entre los rius de Tigre e d'Eufrates. Las fonts istoricas nos dison que Babilònia èra inicialament una vila pichona qu'es apareguda a la debuta del tresen millenni abans JC (l'auba de las dinastias). La vila floriguèt per aténher sa fama politica amb la pujada de la primièra dinastia babiloniana. Èra la "ciutat santa" de Babilònia aproximativament en 2300 abans JC, e lo sèti del Neo-Empèri Babilonian a partir de 612 abans JC. Los Jardins penjats de Babilònia èran una de las Sèt Meravilhas del Mond.
La forma Babylon es la varianta grèga de l'akkadian Babilu (bāb-ilû, que significa "La pòrta dels Dieus", tradusit en sumerian Ka.dingir.ra). Dins la Bíblia, lo nom apareis coma בבל (Babel), interpretat pel Libre de la Genèsi 11:9 per significar « confusion » (de lengas), del vèrb balal, « confondre ».


text:
Bamako
Bamako es la capitala e la pus granda vila de Mali, amb una populacion de 1.8 milion de personas en 2009. En 2006, èra la vila amb la pus fòrta creissença en Africa e la sesena al mond.[1] Es situada en riba del riu Niger, pròche dels rabeges que devesisson las vals nauta e mejanas del flume, al sud-oèst del país.
Bamako es lo centre administratiu del país. Lo pòrt fluvial de Bamako se tròba prèp de Koulikoro, amb un centre major de negòci. Bamako es lo seten pus grand centre urban d'Africa de l'Oèst aprèp Lagos, Abidjan, Kano, Ibadan, Dakar, e Accra. Localament son fabricats de textiles, carn aprestadas, e produits metalliques. La pesca comerciala ocupa lo flume Niger.
Lo nom de Bamako (Bàmakɔ̌ en Bambara) ven d'un mot bambara que signifisa "coa de crocodil".[2]
Referéncias[modificar | modificar la font]
- ↑ « City Mayors: World's fastest growing urban areas (1) » (consultat lo 25 mai 2015)
- ↑ "SUDANESE IMPOSE SENEGAL BOYCOTT; Traders Told to Use Port in Ivory Coast – Move Is Aimed at Dakar's Trade". New York Times, 3 September 1960


text:
Lei diferèntei situaciens entre Còrsa, Bretanha, e Occitania siguèron ensin analisadas emé la vista pertinenta d’artistas que son tambèn de militants passionats de la lenga.
Lei fòrças e lei feblessas de chasque relarg siguèron messas au jorn sènsa complasènci, e tamben lei resons d’esperar. N’avèm una de talha au Martegue, monte l’escòla Enric Damòfli, au quartier de Sant Jan, a reçut despuei un parèu d’ans l’estatut d’escòla bilenga : leis ensenhaires qu’an començat lo progèt èron aquì pèr nen temonhar.
Una autra reson autant importanta es l’engajament resolut de la comuna dau Martegue : l’ajonch cargat de la cultura, Florian Salazar-Martin, qu’es tambèn presidènt de la Federacien nacionala dei coleitivitats territorialas pèr la cultura, sueivié atentivament lo debat, larjament convincut coma v’es despuei una passada de l’importanci dau sujèt.
Lei cadieras dispausadas dins la cor èron quasi totei òucupadas pèr un publique nombros e passionat que desbordava sus lei sètis dau restaurant vesin, e lo dialògue s’es prolonjat mai de miechora après lo moment previst pèr la fin, e avans la vesprada dau Festivau
, maugrat la tentacien dau quadre eicecionau òufrit dins la frescor vesperala pèr l’incomparabla seducien martegala.


text:
La Toponymie de Signes
, l’obratge de Gerard Tautil, es segur en pauc de mes devengut un succès public. A pròva lo monde qu’emplisse lei salas onte l’autor ven parlar dau biais de menar aqueu tipe d’estudis.
Èron encara una cinquantena lo 7 de novembre a La Seina, onte l’autor donava una conferéncia Bibliotèca Sant-Loís.
Lo resultat de sei recèrcas varesas, menadas de cotria
am’un malhum
d’afogats
, nos ditz fòrça causas sus nòstre país, la qualitat dei terrens e l’istòria, o la particularitat de chasque recanton. « Es l’usatge dau milafuèlhas dei pòbles qu’an abitat au nòstre tot au long dei siècles »
qu’a precisat Estève Berrus, dau Ceucle Occitan de La Seina. Es sovent a descavar
, bòrd que lei geografes mandats per lei Rèis de França, mai que d’un còup, t’an escafat
la realitat, en particulier occitana, d’aquélei noms de luècs.


text:
Dissabte, 11.8.2018 03h00
Dins una carriera de Sarlat e la Canedat (Peiregòrd)
© Fòto de l'autor de l'article
Deu èsser lo primier còp que citi Charles de Gaulle, e me o perdonaretz, qu'ai manlevada la frasa a mon amic l'escrivan catalan Joan Daniel Bezsonoff, dins una convèrsa privada. Es complicat, filosoficament, de saupre ont es la realitat e onte comença nòstra interpretacion dei fachs, e per ansin non es jamai aisat de veire de biais exacte ont es de verai lo realisme. Aurem totei remarcat que leis optimistas e lei pessimistas se revendican totei realistas, e s'acusan recipròcament de maniera sistematica de mancar de realisme. Entre militants occitans, es parier: quau crei que i a de parlants de la lenga occitana de pertot, quau pensa que n'i a enluòc.
Ieu vesi de paradòxas. Sociologicament, la forma d'occitan mai fòrta proporcionalament a son territòri... es l'aranés (oficialitat, escolarizacion, usatge politic e mai administratiu, vitalitat relativa) mai impossible per un lemosin ò un provençau de l'acceptar coma occitan referenciau en causa de sei singularitats istoricas e geograficas qu'an influenciat aqueu gascon comengés; existís una tradicion de codificacion classica que vòu anar devèrs una estandardizacion, quora pluricentrica, quora non, mai lei militants se devesisson fòrça sus aquelei causas; la lenga nòstra a accès ais auteis e novelei tecnologias, e s'ensenha, mai sentèm que n'i a pas pron per s'entraversar en la reculada sociala de la lenga.
Regde, n'i a que creson que la solucion se trobarà dins un projècte nacionau. An pas tòrt pr'amòr que, per exemple, se, a Valença o a París, leis armènis se son organizats (e ben organizats, en multiplicant leis activitats extrascolaras entre enfants) per transmetre sa lenga, l'armèni occidentau, es perque s'identifican a una nacion. Mai lo fach es que la populacion occitana s'identifica ges a una nacion occitana: ont es per elei la nacion? Adonc, quin es lo problèma? L'estat francés (principalament aquest) qu'umiliariá la nacion occitana? Ò la non-identificacion de l'immensa majoritat deis occitans a la nacion occitana? Se lei catalans e lei còrses an de s'inventar un estat per se desliurar d'Espanha e de França, perque lei nacions son ja presentas, bastidas per de sègles de lucha conscienta, leis occitans avèm una dificultat suplementària: s'inventar una consciéncia nacionala per s'inventar puei un estat. E tot aquò mentre que l'occitan es clarament minoritari dins la populacion. Tot aquò seriá estat mai simple, bensai, fai 150 ans, quand la lenga se parlava quasi pertot, mai ansin es l'istòria, e l'occitanisme a tròp lòngtemps trantalhat per que siga aisat uei de parlar de nacion occitana amb de gents generalament indiferentas que son indiferéncia s'explica pas solament per la politica de l'estat e dei mèdias dominants.
Adonc, que far? Cessar de luchar. Non, de tot segur, e milanta còps ai recordat la necessitat de luchar.
Mai insistirai sus lo concèpte de volontat. La volontat de parlar e d'ocupar l'espaci, totei leis espacis. Pas solament Internet, Jornalet e Facebook, ni mai Twitter e Instagram (dos endrechs d'onte siam quasi absents), mai lei cafès de nòstrei vilas e vilatges, coma aquò comença ja de se far. Cessar de crocodilar a la mendre ocasion (passar a la lenga dominanta entre occitanistas, manlèvi lo mot a l'esperanto krokodili), resistir ai pressions socialas e familialas qu'entrepachan la transmission de la lenga a nòstrei pròches. E s'organizar, sensa s'anatemizar ni s'ostracizar tre que siam pas consents sus una idèa, per defendre nòstrei mèdias que de burocratas refusan de sostenir, per menar de campanhas socialas fòrtas per l'ensenhament sensa opausar lei tipes d'escòlas ni leis estructuras (totei son necessàrias, o sabèm totei), per multiplicar lei luòcs ont se parla occitan e demostrar que siam una realitat dau país e que podèm devenir un grop de pression actiu.
E per que la lenga nòstra siga pas solament lenga de l'escòla, lenga dei libres, lenga dei trobadors, mai lenga viventa.
Se se volèm governar, s'organizarem. E se s'organizam enfin de verai, tot devendrà possible.
Cal ajustar encara l'amor, que sèm maites qu'an agut lo plaser d'escotar lo brecadis de la lenga, e que se dison que tot aquò va pas desaparéisser, pòt pas desaparéisser, inimaginable, per los que sabon que l'òme es pas un pòrre, que fa partida de la natura, d'un luòc, que desconeis tant que l'a pas quitat. Ton país, e per extension Occitània pòt pas èsser un país d'adopcion, es un país que te dintra dins la carn tre la naissença e que daissa orfanèl quand t'en va...
#4 commenta a mieja-votz en occitan tot çò que fas, e les-i diràs que les aujòls la passavan aital...
Una anàlisi realista de l'estat de nòstra lenga, cresi ben coma disètz que la cal tornar installar de pertot ont es possible. Ieu que me pren tot còps de cantar en occitan e foguèri susprés de veire la reaccion de la familha que s'estona cada còp : "per de que cantar en occitan? ". Alara qu'èra la lenga de la grand e de la maire!
Son forçats d'escotar(que canti just
#2 précisions
Las thematicas culturalas passadistas tipicas de l'occitanisme, embarran la lengua dins una esfèra fòra societat mieijornala actuala, e concurrèncian en rens le francés immersiu.
Fasques pas d'occitan, fai de tot en occitan!
Realisme e interès/desinterès
Las fonts d'interès/desinterès tènen de dos factors:
- Objectiu: de la causa de per se, le retorn fisic, mental, intellectual
- Subjectiu: de la convivialitat que pòrta, sul plan affectiu.
Ven las questions:
- A ont van les interesses de las gents en general en França e en Occitània en particular,
- Quales son les interesses pròpries del monde digt "occitanista".
E cal pagellar l'escart entre ambe dos interesses respectius.
A de que sert una lenga? A parlar, a comunicar. A esser un outilh per se defendre dins la vista, per amadoar son adversaire, o per trobar un terren d'ententa. Es mielhs de se parlar que de se batre a còps de ponhs. La lenga es nòstre melhor avocat. Avem besonh d'una lenga fluida ente los mots venan naturalament. Avem besonh d'una lenga en accòrd emben nòstra filosofia...
Si trobam tot aquò dins lo frances (e pas dins l'occitan) alaidonc mielhs vòl parlar frances.
Sufis pas de dire que la ... Legir la seguida


text:
U.E. Bossòst 0 – F.C. Pointis-Inard 0
Partit complicat eth d’aguest dissabte en Bossòst
en un terren trende que dificultèc eth jòc as dus equips.
Eth F.C. Pointis-Inard damb eth jogador
ex-professionau deth Toulouse, Avezac , siguec un equip dificil de suspréner.
Ena prumera mietat, auérem eth domini deth jòc mès mos manquèc èster
contundents en àrea. Adrián auec ua bona ocasion, mès eth sòn shut anec as mans
de Dahleb. Era mès clara siguec de Marco
quan , a passada d’Ignasi, shutaue e era
pilota siguec desviada entre era defensa e eth portèr francés. Eth
Pointis-Inard auec ua molt bona ocasion quan Rodrigues tot solet dauant de
Marcos, shutaue dehòra a tocar deth garròt. Damb eth 0-0 s’arribaue ath
descans.
Ena
dusaua mietat començaue damb un bon cop de cap de Paba en un cornèr que gessec
per dessús dera porteria. Eth Pointis-Inard sajaue de suspréner en jogades de
contraatac. En jòc, ena dusaua mietat, i auec fòrça interrupcions per fautes
des jogadors. Ena recta finau deth partit bones ocasions dera U.E. Bossòst enes
botes de Miguel e Moha que per molt poc non podérem transformar. Es francesi tanben
auérem bèra ocasion mès en shuts de Bou que sigueren arturadi per Marcos.
Ath finau 0-0, un resultat que non deishèc contenti
a cap des dus equips.
Eth pròplèu partit jogam en Estadens, dissabte 11
de hereuèr tàs 20 :00 ores contra er equip der Etoile du Cagire.
Dempús
deth partit er equip hèc sopar de despedida entà Miguel Angel Novo Lamas ( Chini) que deishe er equip auem estat damb nosati 8
sasons. Le desiram ço de milhor en nau destin de trebalh.
U.E.
Bossòst: Marcos, Salva, Borja, Felipe, Àlex, Uri, Paba, Ignasi, Marco, Jonathan
e Adrián. Remplaçants:
Miguel, Luis, Moha
Trainer: Jordi.
Tarjetes auriòles : Marcos, Uri.
F.C. Pointis-Inard : Dahleb, Beret, Duprat,
Peyris, Avezac, Ruz, Dos Santos, Bottarel, Rodrigues, Choquart, Servat.
Remplaçants : Laforgue, Vignolles, Bou.
Trainer : Gracia Yannick.
Tarjetes auriòles : Duprat, Ruz.
Arbitre: Duplan David.


text:
Dimars, 3 de febrièr de 2015, 03h00 Espòrt
Dissabte, Catalans e Lengadocians se tornavan trapar sus la pelena de Domèc
© Gerard Barrau
Tolosa e Carcassona tustan d’entrada
Dissabte, se teniá la primièra jornada de la Pola dels Asses.
Sus sa pelena, Tolosa entamenèt la partida per tres ensages, mas Lesinhan se reviscolèt per menar 18-14 a la pausa; lo segond temps foguèt a l’avantatge dels campions: 32-22.
A Domèc, es jos la granissa que comencèt la partida entre Canaris e Dragonets. Lo primièr temps s’acabèt amb una marca d’egalitat 10-10. Mas dins lo segond temps, la melhora circulacion de la palma, lo rotlament eficaç dels pilars e segondas linhas, un Gressèque imperial a la manòbra e al jòc al pè, permetèron als locals de signar una victòria neta e clara: 44-22.
Dimenge, Tolosa anarà desfisar los Dragonets a Sant Estève e Lesinhan-ASC http://www.fcl13.fr/actualites-fcl-xiii/29-actualites/1457-ne-manquez-pas-le-repas-d-avant-match-fc-lezignan-as-carcassonne se jogarà al Molin davant las camèras de la Federacion que retransmetrà la partida en live streaming.
Dins las polas B e C, se constatèt un còp de mai la diferéncia bèla de nivèl entre Elèit 1 e Elèit 2 amb las victòrias de Limós sus Albi, 48-12, de Vilanuèva sus L’Escura, 34-18, d’Avinhon sus Baó, 36-8, e de Palau sus Vilafranca de Roergue, 40-12.
Represa en Superliga
Dijòus, amb Widnes-Wigan, se debanarà la primièra partida de la sason en Superliga: una annada clau amb lo passatge a dotze esquipas en Superliga 1, la qualificacion pels 8 primièrs e una pola de mescla amb 4 esquipas de Superliga 1 e quatre de Superliga 2 per determinar los participants a l’edicion 2016. Es un pauc complicat mas vos explicarem aquò a cha petit.
Divendres los Dracs catalans faràn un viatge bèl: cò dels campions, Saint Helens (partida de seguir sus Be In Sport). Dissabte, Warrington recebrà Salford. Las tres autras partidas se debanaràn dimenge: Castleford-Wakefield, Huddersfield-Hull FC e Hull KR-Leeds.
A 9 a Auckland
Dins l’autra part de la planeta, la sason començava amb un torneg a 9 de las esquipas d’NRL a Auckland; calguèt anar al punt d’aur per conéisser lo venceire: los Lapinons de Sud-Sydney, venceires 18-14 de las Làmias de Cronulla.
Los bons mots de Claudi-Armand Rabena
Mentre que Dimars Gras se sarra, voldriái saludar la memòria de Claudi-Armand Rabena (Limós-L’Aragon, 1913 – Limós, Flassian, 2004). Es l’autor de la famosa senténcia: “Lo XIII es una fèsta coma Carnaval, mas amb un sol confetti: la palma ovala”. Òm se soven tanben de sa parodia del cant tradicional de las fècas Vedrinas ont “Qu’es aquò que bronzina? Es lo motor de Vedrinas!” venguèt: “Qu’es aquò que tridòla? Es lo fiulet de l’arbitre. Qu’es aquò que trantòla? Es lo pichonet canari”. Assetat ivèrn coma estiu a la meteissa taula del Cafè del Comèrci, de l’ora matinièra del pichon cafè-armanhac a l’ora tardièra e fosca ont s’acaban los tresens mièges tempses, virava sens fin las paginas d’un jornal jaune en marmussejant coma una litània: “Lo XIII, aquò òc!”
Alan Roch
Aquí a Mallorca lo rutby es practicament desconegut, mas magrada veire videos dels camps occitans quan canten Aquelas montanhes. E qu'es pas tan professional o quasi amater.


text:
Dimècres, 6 d'abril de 2016, 03h00 Espòrt
Una pauma ovala e se jòga a XIII (a tocar) sus una pelena d’Amsterdam...
© Mirèlha Braç
Òm pòt pas escapar a sa destinada. En viatge toristic del costat d’Amsterdam, vaquí que sus la pelena de la plaça dels musèus, un grop de gojats, aprèp unes exercicis fisics, prenon una palma ovala e se meton a jogar a 13 a tocar!!! Coma qué, la civilizacion est totjorn en marcha e perseguís son camin!!!
Los Dragons se sasisson del drakar viking!
Son los trabalhs forçats en Superliga e aquò fa pas plaser als entraïnaires: quatre partidas en quinze jorns menan a un quarantenat de jogaires nafrats.
Atal, dissabte a Brutus, los Dragons podián pas comptar amb lo menaire de jòc Carney fàcia als Vikings de Widnes.
Dins lo primièr temps, sol un ensag de Pat Richards balhèt d’òbras al prepausat al planchòt. A la represa, Duport puntava un ensag mas Widnes tornava a 8-8 amb un ensag de l’alièr Thompson transformant per Hanbury qu’ensacava tanben una penalitat.
Lo pilar sang e aur Dave Taylor fasiá parlar la fòrça per anar darrièr la rega, Richards transformava ; Tomàs Bòsc clacava lo tombat qu’assegurava la diferéncia e Pelissièr s’escapava darrièr lo tengut (transformacion: Richards). Los Dragons se ganhan atal la partida 21-8 , e se meton a l’auçada de Widnes al classament a 2 punts de Wigan e 4 del cap de fila Warrington qu’a ganhat 28-16 justament a Wigan. Los trabalhs forçats se perseguisson pels Dragons amb un desplaçament cò d’Hull KR tre aqueste dijòus.
Carcassona se fa plaser
Al tèrme d’una partida enlevada, dimenge, Carcassona batèt Limós 42-22. Los Canaris prenon la primièra plaça al classament de la pola 1, mas Limós la deuriá tornar trapar logicament en batent dimenge qu’arriba Lesinhan que recebon a l’Agulha.
En pola 2, Albi resistís als Dragonets sus la pelena de Sant Estève: 30-24. Dissabte, Avinhon en desplaçament cò d’Albi voldrà reprene la primièra plaça del grop e s’assegurar lo quart a domicili.
En pola 3, Tolosa signa sa primièra victòria de la segonda fasa fàcia a Palau 32-30, mas serà la partida d’aqueste dimenge de vèspre, Vilanuèva-Tolosa, que designarà l’oiten qualificat per las fasas finalas.
Los Roosters sortisson pas de l’uòu
En NRL, los Polets-Roosters de Sydney encadenan una cinquena desfaita (sus lor pelena —encara mai!—: 28-32 fàcia als NZ-Warriors, e puntan a una posicion plan inabituala: darrièrs! Los Vaquièrs dominan los Dragons de Sant Jòrdi, 36-0, e los Lapinons ganhan a Manly 16-12 .
Alan Roch


text:
Dimars, 6 de junh de 2017, 03h00 Espòrt
Limós sèrva lo bloquièr de campion
Mai de 10 000 personas an pres part a la granda jornada de XIII d’aqueste dissabte 3 de junh a Narbona amb 5 titres autrejats: de resultas logicas e de suspresas bèlas èran al rendètz-vos.
Joves: la supremacia catalana
Tre 9 e mièja del matin, se tenguèt la finala dels U 15 (los minims) e Sant Esteve-XIII Catalan batèt Lesinhan: 16-12. En cadpdèths (U 17), dins la batèsta catalana fratricida, l’Escòla Estefanesa ganhèt contra Sant Esteve-XIII Catalan! En juniors (U 20), l’AS Carcassona faguèt illusion dins lo primièr temps, dominèt sens concretizar fàcia als catalans que marquèron en contre per menar 12-8 a la pausa abans de s’envolar 48-12 dins un segond temps del sens unic.
Elèit 2: los Lops manjan tanben los gekkotas
En Elèit 2, la finala entre Bao e Vilafranca de Roergue foguèt intensa mas plan agradiva de seguir dins l’alternància del jòc de davants e de l’esperit ofensiu. A la fin de las fins, una corsa volontària de l’arrièr de Roergue Gregorius permetiá a Vilafranca de ganhar: 13-10.
Elèit 1: la biaça voida de Lesinhan
En finala d’Elèit 1, Limós a cambavirat los pronostics. Lesinhan qu’aviá senhorejat tota la sason, mas perdut la finala de la Copa contra Carcassona, s’èra plan jurat que li tornarián pas prene. Limós s’inpirèt del vesin carcassonés per metre endavant solidaritat e coesion d’un grop fàcia a una esquipa que proposèt un jòc estequit e qu’esperèt 80 minutas qu’a un moment o l’autre Limós acabariá per plegar.
Una pluèja fina (Bodon escriguèt: “La pluèja tomba fina sus l’Egassieral”, non?). A la 8ena minuta, Toreilles repreniá son pichon còp de pè de seguir e a la 11a, Teixido descalava Roman Peault en cap d’ala: 8-0 pels Blanquetièrs. A la 15a, lo talonaire Bodebza partissiá al ras del tengut e tornava menar Lesinhan a 6-8 amb la transformacion de Marginet. Mas Palavi passava en fòrça e Guiraud transformava (18a, 14-6). Grandjean aplatussava en limit d’en-but un còp de pè de seguir e Lesinhan tornava a 12-14 (22a). Sus una ataca bèla de Lesinhan, lo centre limosenc Garrousta interceptava la palma e marcava aprèp 90 mètres de corsa. Coma Guiraud transformava, los Roges e Negres dintravan al vestiari amb 8 punts d’avança: 20-12.
ramenav
A la represa, sus una iniciativa personala, Bozinac tornava menar los Verds e Blancs a 20-18 (44a, transformacion de Marginet). Robinson trapava una òsca dins la defensa de Lesinhan a un quart d’ora de la fin (24-18).
Limós tendriá o pas? Ja privats de son mesclanha Alberòla tre la debuta de la partida, èra lo centre Guiraud que daissava sos companhs nafrat a una cavilha. A dètz minutas del tèrme, en cap de linha, l’èx-Drac Pomeroy resistissiá a tres limosencs. Del canton, Marginet mancava la transformacion: 24-22 per Limós. Miloudi mancava de punts del pè per Limós. Sus la còrna, Marginet aviá al cap del pè la penalitat que menariá a una prolongacion, mas los dieus de l’Olimpa li torcèron la cavilha al moment de tustar o los pals afichèron: “Barrat”. Los Molinièrs acaptèron lo cap, Limós levèt lo braç coma per un torn de fècas jos las Arcadas. La nuèit foguèt longa (o corta?) sus la Plaça de la Republica…
A Lesinhan, li demorava los uèlhs per plorar e la pluèja tornèt sus la capitala de Corbièras per una sason fin finala (dos còps en finala) mancada.
Superliga: novèla desillusion catalana
Los Dragons èran en desplaçament cò dels Vikings de Widnes. Se marquèron los primièrs, subiguèron puèi la lei dels angleses, en se complicant la vida amb 4 cartons jaunes. Widnes ganha 26-6. Los Dragons demòran ueitens al classament amb un sol punt d’avança sus Huddersfield e Warrington. Es justament los Gigants, venceires de Warrington, que seràn dissabte a Brutus. Coma a cada còp fins a la fin de julh, direm que la partida es d’una importància bèla e la victòria imperativa pels catalans se vòlon evitar la pola de qualificacion per la Superliga de 2018.
En Championship, Tolosa contunha sus sa lançada: victòria a Batley 28-20 abans de reçaupre Rochdale aqueste dissabte 10 de junh (18h30) a Blanhac.
Lo XIII: tota una istòria
Per acabar, recordarem lo rendètz-vos fòrt d’aqueste dimècres 7 de junh de vèspre als Archius Departamentals de Tarn (Albi, 14h) per parlar de l’istòria de nòstre espòrt benaimat.
Alan Roch


text:
dilluns, 15 d’abril de 2013
Camp petit : victòria petita
Partit complicat pes dimensions deth terren de jòc en que se joguèc ager dimenge en OÔ. Ei dificil en un camp tan petit en eth que non i a guaire espaci crear un jòc fluit ; fòrça important es lançaments de cornèr e banda. Era U.E. Bossòst dominèc eth jòc enes dues àreas e frut d’ açò Ignasi profitèc un lançament de banda entà marcar d’un bon còp de cap eth 0-1. Eth Larboust mos creèc ena prumèra mietat dues ocasions en ua rematada de cap e en un lançament de cornèr. Tamb eth 0-1 s’arribaue ath descans.
Ena dusaua mietat mès de lo madeish, poc jòc e èster atent enes jogades arturades enes dues àrees. Era defensa aranesa e eth nòste portèr Kike sigueren fòrça ben e poderen arturar es atacs der equip francés. Era U.E. Bossòst marquèc eth 0-2 en ua rematada de cap de Pèir qu’ eth línier deth Larboust senhalèc dehòra de jòc e er arbitre fiulèc e anulèc eth gol que a nosati mos semblèc legal. Ena darrèra menuta Alex podec marcar en un gran shut des de miei camp en qu’era pilota dempús de tocà-la eth portèr francés damb era punta des dits, anèc en garròt.
Ath finau, victòria pera mínima en un terren dificil que mos place ena cinquaua posicion. Non toti es equips auem disputat es madeishi partits. Classificacion: Encausse 44 , Etoile Cagire e Isle en Dodon 43, Villeneuve 42, U.E. Bossòst 40, Luchon 38.
Eth plòplèu partit, derbi deth Portilhon en Bossòst, dissabte 20 d’ abriu tàs 20 :00 contra eth Luchon.
Entrenaments aguesta semana eth dimars e dijaus.
F.C. Larboust-OÔ: Treserre, Escole, Pascau, Joly, Guizou, Heride C., Heride Y., Russi, Dulon, Aliouane, Aruayou. Remplaçants: Escale, Gabriel, Sicre.
Trainer : Tine Jean Claude.
Tarjetes auriòles : Pascau (65’).
U.E. Bossòst : Kike, Chapo, Jorge, Felipe, Héctor, Àlex, Gachi, Abraham, Pèir, Ignasi e Miguel. Remplaçants: Salva, Cabezas, Marcos.
Tarjetes auriòles: Pèir (75’), Miguel (85’) .
Trainer: Adrian.
Gol : 0-1 Ignasi (20’).
Arbitre : Ferran David.
Cap comentari:
Publica un comentari a l'entrada


text:
Bergen
Bergen es una vila situada sus la còsta sud-oèst de Norvègia, la segonda pus granda del país pel nombre d'abitants (239 209 en 2005) e tanben per son pòrt, sa ciutat universitària e son evescat.
Pròcha de l'Atlantic Nòrd, es situada dins una pichona plana litorala enrodada de puèches que n'entravan l'expansion urbana, e s'espandís per l'estrech que devesís lo Fjord Vågen, ont se trapan las installacions portuàrias. Lo seu clima es maritim (1,6 °C en genièr e 14,4 °C en julhet), amb de precipitacions abondantas (2000-2500 mm).
Es religada per tren a Òslo e possedís un aeropòrt internacional.
Es un centre comercial, portuari e industrial amb industria navala, electrometallurgica, de consèrvas de peis, tèxtila e de produches lachencs.
Lo quartièr de Bryggen, sul pòrt, es marcat al Patrimòni Mondial de l'UNESCO. Los seus ostals de fusta mirgalhats son una mòstra dels vestigis de la poderosa Liga Anseatica.
Bergen foguèt en l'an 2000 Capitala Europèa de la Cultura.


text:
Monesma y Cajigar
Monesma y Cajigar (localment dit Monesma i Caixigá, ambe la desarticulacion normala de l'èrra; en grafia catalana Monesma i Queixigar; en castelhan Monesma y Cajigar; oficialament Monesma y Cajigar/Monesma i Caixigar) es un municipi de la comarca de Ribagorça, província espanhòla d'Òsca e de la Comunautat Autonòma d'Aragon, a la Franja de Ponent (Païses catalans). S'i parla un catalan de transicion ambe l'aragonés.
Es situat a l'interfluvi del flume Noguèra Ribagorçana e del riu Isàvena. La capitala es a Caixigar.
Sa populacion es de 105 abitants dins una superficia de 62,6 km², ambe una densitat de populacion de 1,68 ab/km².
NB. Cal descastelhanizar lo títol.
Geografia[modificar | modificar la font]
Nuclis de populacion del municipi
- Airal de Caixigar
- Caixigar (capitala del municipi)
- Airal de Monesma
- "Badías" (nom en castelhan; anciana capitala de Monesma)
- "Chiró" (nom en castelhan)
- "Colachoa" (nom en castelhan)
- "Noguero" (nom en castelhan)
- Soliveta
- La Torre de Monesma
Istòria[modificar | modificar la font]
Lo municipi actual es lo resultat de l'union dels dos ancians municipis de Caixigar e Monesma de Benavarri dins la decennia 1960.
Administracion[modificar | modificar la font]
Lista dels darrèrs alcaldes
Periòde Alcalde Partit
2007-2011 Antonio Lasheras Ballarín PP de Aragón
2011-2015 Antonio Lasheras Ballarín PP de Aragón
Resultats electorals
Eleccions municipalas
Partit 2003 2007 2011
PP 5 5 3
PAR 2
PSOE - - -
CHA -
Total 5 5 5
Vòta o fèstas localas[modificar | modificar la font]
15 d'agost, Assompcion de la Santa Verge


text:
Accueil / Lleida
(Nord-Ouest de la Catalogne) / Val d’Aran − Marimanha /
(Nord-Ouest de la Catalogne) / Val d’Aran − Marimanha /
Panorama depuis le Tuc des Armèros
10/49
- Créée le
- Lundi 17 Mars 2014
- Mots-clés
- 360, Aneto, Arbizon, Besiberri, Cap des Closos, Gran Tuc de Colomers, Grand Quayrat, Lleida, Maladeta, Montagne d'Areng, Montanha d'Uishera, Montardo, Montlude, Panorama, Pic Blanc de Portillon, Pic d'Amitges, Pic d'Aret, Pic de Alba, Pic de Bacanere, Pic de Burat, Pic de Canejan, Pic de Comaloforno, Pic de Contraix, Pic de Crabere, Pic de Hourgade, Pic de l'Escalette, Pic de l'Homme, Pic de la Mine, Pic de Mauberme, Pic de Maupas, Pic de Mont Aspet, Pic de Montaigu, Pic de Neouvielle, Pic de Sauvegarde, Pic de Serre Haute, Pic de Subenuix, Pic de Tartereau, Pic de Xemeneies, Pic du Gar, Pic du Midi de Bigorre, Pic Feixant, Pic Long, Pic Perdiguere, Pic Russel, Pico Forcanada, Pico Maldito, Pics de Bassiero, Pirineos, Pirineus, Posets, Pui de la Bonaigua, Punta Alta, Pyrenees, Tuc d'Arenho, Tuc de Baciver, Tuc de Bonabe, Tuc de Costarjas, Tuc de Guilhem, Tuc de l'Etang, Tuc de la Tallada, Tuc de Marimanha, Tuc de Molieres, Tuc de Parros, Tuc de Port de Vielha, Tuc de Ratera, Tuc de Samont, Tuc de Sarrahera, Tuc dera Coma d'Auran, Tuc dera Lanca, Tuc dera Pincela, Tuc des Armeros, Tuc des Estanhets, Tuc deth Rosari, Tuc Gran de Sendrosa, Tuc Nere, Vignemale
- Visites
- 550
- Location
- Voir dans OpenStreetMap
- Score
- pas de note
- Notez cette photo
-


text:
Proteasa
Las peptidasas o proteasasas son d'enzims que trencan los ligams peptidics de las proteïnas. Usan una molecula d'aiga per o far e doncas se classifican coma idrolasas.
Las peptidasas se tròban naturalament en d'organismes vivents, ont s'usan per la digestion moleculara e la reduccion de proteïnas pas desiradas. Las peptidasas pòdon trencar siá de ligams peptidics especifics (Proteolisis limitada), en dependent en la sequéncia d'aminoacids de la proteïna, o pòdon redusir un peptid complèt a d'aminoacids. (proteolisis illimitada)
Los inibidors de proteasas naturals se devon pas confondre amb los inibidors de proteasas usats dins la terapia antiretrovirala. Qualques virus, en inclusent al VIU, dependon de las proteasas dins lors cicles reproductius, es per aquò que los inibidors de proteasas se desvolopan coma de metòdes antivirals.


text:
Un article publicat dins la revista Science lo 25 de julhet de 2018 afortís l'existéncia d'un volum d'aiga josterran important sul planeta Mars.
L'article se titola Radar evidence of subglacial liquid water on Mars
La preséncia d'aiga liquida es un elements important per que se pòsca desvolopar la vida. D'aquí la multiplicacion de las missions robotizadas dins lo sistèma solar per fin de n'establir la preséncia.
Aquesta descobèrta es deguda a la pichona nau espaciala europèa Mars Express e daissa pensar que d'aiga liquida sus Mars non se tròba pas solament que de faiçon temporari dins de pichons rajòls, coma constatat recentament, mas que i a de massas importantas e permanentas.
La resèrva descobèrt s'espandiriá sus un vintenat de quilomètres, a una prigondor de 1,5 quilomètre. Es localizada prèp del Pòl Sud. Pro establa, podriá èsser lo luòc de desvolopament de vidas microbianas.
Pr'aquò aquela aiga es frecha e fòrça cargada en sal, es justament aquela fòrta concentracion en sal que la manten a l'estat liquide. Tot aquò ajuda pas al desvolopament de la vida tala que coneguda sus Tèrra.
*
Lo projècte Mars Express es bailejat per l'ESA (European Space Agency). Es la societat Astrium basada a Tolosa que n'assegurèt lo desvolopament.
La sonda es estada mandada dins l'espaci en 2003 per una fusada Soyuz. Dempuèi arrèsta pas de mandar de donadas que son puèi esplechadas per diferentas còlas de scientifcs de per lo mond.
A per mission de cartografiar lo planeta e d'establir la composicion dels sòls e de l'atmosfèra. D'arrèu, dempuèi 2003, trabalha.


text:
Atenas
Atenas (en grèc modèrne Aθήva = Athina, en grèc ancian Ἀθῆvaι = Athênai) es la capitala de Grècia. Se tròba au centre de la region d'Atica. Es lo nuclèu d'una aglomeracion importanta que compren tanben lo pòrt dau Pirèu. Lo gentilici es atenenc -a.
Ten una populacion de 664.046 abitans (2011)[1] e una superfície de 38,964 km². L'aira metropolitana d'Atenas, qu'inclutz la region d'Atica levat qualquas illas, es de 3,7 milions de personas,[2] aperaquí un terç de la populacion totala del país.
Es lo centre de la vida economica, culturala e politica grega, mas Atenas es tanben importanta per èsser estat una poderosa ciutat-estat e un important centre de sapiéncia de la Grècia antica.
Lo centre de la vila se tròba a l'entorn del puèg de l'Acropòli, e de la Plaça Sindagma (o plaça de la Constitucion), ont se tròba l'ancian Palai Reial, qu' assosta lo Parlament grèc e d'autres edificis publics del sègle XIX. La majoritat de las zonas ancianas de la vila se concentran a l'entorn d'aquel centre.
Durant l'epòca de la Grècia antica, Atenas tenguèt una granda importància dins lo desvolopament de la democracia. Foguèt tanben un centre cultural ont visquèron artists, escrivans e filosòfs de l'Antiquitat. Aquestas contribucions d'Atenas a la pensada de son epòca aguèt una granda influéncia dins lo desvolopament de Grècia, de Roma de la cultura occidentala. Es una de les ciutats ont se trobèron fòrças restas arqueologicas, en mai de las construccions d'aquesta epòca, se conservan tenben de monuments romans e bizantins, a costat de construccions modernas e contemporanèas.
Galariá[modificar | modificar la font]
- ↑ Error de citacion : Balisa
incorrècta ; pas de tèxte per las referéncias nomenadas
pob2011.
- ↑ Ministeri de l'interior grec Aeίte tn Aιoιkntιkή Aιaίpeσn Ministeri de l'interior grec. www.ypes.gr. [Consulta:9 de novembre del 2010


text:
Batalha de Mohács
La batalha de Mohács se debanèt lo 29 d'aost de 1526 entre lei fòrças de l'Empèri Otoman e aquelei dau Reiaume d'Ongria. S'acabèt per una desfacha majora deis Ongrés que seis institucions, tocadas per la mòrt de son rèi e d'una partida importanta de son aristocracia, s'afondrèron entraïnant la disparicion d'Ongria coma poissança independenta e importanta d'Euròpa. Aquò permetèt ais Otomans d'avançar en direccion dau centre dau continent e de conquistar una partida significativa d'Ongria.
Aquela batalha aguèt luòc dins l'encastre d'una campanha menada per lo sultan Soliman lo Magnific e son gendre, lo grand vizir argali Ibrahim Pacha, ambé 55 000 òmes e 160 canons. Partiguèron en julhet de la fortalesa de Peterwardein en direccion d'Ongria. Loís II d'Ongria reüniguèt una armada de 40 000 òmes e 85 canons dirigits per l'arquevesque Pál Tomori. Aquela fòrça foguèt rapidament esquichada per l'artilhariá otomana sostenguda per sei janissaris. Obligada de se retirar a travèrs una zòna palunosa, leis Ongrés perdiguèron la mitat de sei tropas, compres son rèi que se neguèt ambé son chivau. Lei pèrdas otomanas son desconegudas mai consideradas coma fòrça limitadas.
Après aqueu desastre, l'armada ongresa se dispersèt e leis Otomans poguèron conquistar la capitala, Buda, lo 10 de setembre. Aquò foguèt lo començament d'una guèrra novèla còntra Àustria que s'acabèt per lo partiment d'Ongria.


text:
Republica socialista federativa sovietica de Russia
La Republica socialista federativa sovietica de Russia (RSFS de Russia ou RSFSR), en rus Poccийckaя CoBeTckaя ФeдepaTиBHaя CoциaлиcTичeckaя Pecпyблиka (Rossiïskaïa Sovietskaïa Federativnaïa Sotsialistitcheskaïa Respoublika, Rossiïskaïa SFSR ; literalament "Republica socialista dels conselhs russes") èra una de las 15 republicas socialistas sovieticas formant l'Union de las republicas socialistas sovieticas (URSS). Èra de facto la republica dominanta politicament e economicament. En efièch, representava los tres quarts del territòri de l'Union, mai de la mitat de sa populacion, los dos terces de son industria e gaireben la mitat de sa produccion agricòla. Sas frontièras demorèron establas dempuèi la cession de la Crimèa en 1954 fins a sa dissolucion e sa transformacion en l'actuala Federacion de Russia.
Somari
Creacion[modificar | modificar la font]
Pendent la revolucion de Febrièr (1917), a la seguida de l'abdicacion del tsar Nicolau II lo 15 de març de 1917, la Russia es dirigida per un govèrn provisòri, presidit a partir del 6 d'agost de 1917 per Kerenski qu'instaura una Republica. Començant de reformas, ensag pasmens de respectar los engatjaments de la Russia al respècte de sos aliats (França, Reialme Unit, etc.) contunhant la guèrra. L'impopularitat d'aquesta darrièra mesura es utilizada pel Partit bolcevic que, lo 25 d'octobre de 1917, capvira lo govèrn a Petersborg (alara capitala de la Russia) per las armas: es la Revolucion d'Octobre. La patz es signada amb loa Alemands al prètz de fòrça concessions territorialas (Polonha, partida de l'Ucraïna, païses baltics, ...).
La Russia ven la RSFSR lo 23 de genièr de 1918, es dotada d'una Constitucion, bastida per la Comission dirigida per Sverdlov e ratificada lo 10 de julhet de 1918 pel Vn Congrès dels Soviets. Una guèrra civila, enseguida, opausèt pendent tres ans los Russes blancs (republicans o monaquistas, comptant dans lor reng los generals Krasnov, Denikin e Kornilov), assistits per las poténcias occidentalas, als bolchevics. Après lor victòria, los bolchevics regropan, lo 22 de decembre de 1922, las diferentas republicas sovieticas e bolchevicas al sen de l'Union de las republicas socialistas sovieticas. En consequéncia, la RSFSR ven una de las republicas de l'Union de las republicas socialistas sovieticas.
L’anciana Republica de l'Orient Extrèma, proclamada independenta de facto a partir de 1920 amb lo sosten bolchevic contra l'ancian poder imperial rus, coneis tanben un important conflicte amb l'armada blanca, que ne torna prene lo contraròtle a partir de 1921 amb l'ajuda dels des Japoneses, mas l'ajuda sovietica contra las tropas japonesa permèt a la republica de tornar venir independenta brevament, que pèrd annexiada per decret en 1922 a la RSFR, que lo territòri es alara espandit sus totas sas frontièras nòrd de la China e la faciada Pacifica. En compensacion de l'evacuacion forçada dels Japoneses (e tanben dels Chineses dins las zonas frontalièras, que la China imperiala sosten tanben l'armada blanca contra los bolchevics), lo Japon ocupava una partida de l'illa de Sakhalin fins a 1925 ont es totalament integrada a la RSFR.
La RSFSR pendent la Segonda Guèrra mondiala, l'Alemanha nazia envasís l'Union sovietica, lo 22 de junh de 1941. Stalin ten alara totes los poders. E deplaça de populacions europèas cap a l'Orient ont son creadas de novèlas entitats autonòmas (republica e oblasts).
Demografia[modificar | modificar la font]
En 1989, la populacion de la RSFS de Russia èra de 147 386 000 abitants, ne fasent la RSS mai poblada de l'Union de las republicas socialistas sovieticas (amb 51,4 % de la populacion).
La RSFSR pendent lo desmantelament de l'URSS[modificar | modificar la font]
Gorbatchev arriba al poder en 1985 al cap del Partit comunista de l'Union Sovietica (PCUS) amb lo desir de reformar lo regim per combatre l'estagnacion economica e los rèstes de l'estalinisme, mas sas reformas an pauc de resultats. La Perestroïka (« restructuracion ») atenh pas los objectius esperats avent agravat la carestiá dels bens de consomacion e las inegalitats socialas, alara qu'una democratizacion del regim, començada amb la Glasnost (« transparéncia »), desencadena de confictes interetnics e la pujada dels nacionalismes, mal percebuda pels Russes.
En 1989, pel primièr còp d'empuèi lo començament de l'èra sovietica, se debanan d'eleccions liuras, los partits politics son autorizats en 1990. Aquestas oberturas es subretot l'escasença pels pòbles de las diferentas nacionalitats compausant l'URSS de manifestar lors desirs de sobeiranetat. Vèrs 1991, un vertadièr dualisme del poder s'installa a Moscòu. En efièch, la potencia venenta de las estructuras estaticas russas liberadas de la tutèla du PCUS, amb Ieltsin al cap, se trapan fàcia al organs du poder sovietic e comunista, « arcaíc » e « conservator », ensajant en van d'arrestar las « reformas gorbatchevianas » e de gardar lo sistèma sovietic. Mikhaïl Gorbatchev el tanben ensag de gardar la coesion de l'Union sovietica, e d'aflaquir la RSFSR: en reaccion, Ieltsin fa votar sa sobeiranetat lo 22 de junh de 1990 pel 1èr Congrès dels deputats del pòble de la RSFSR[1].
Lo 25 d'agost de 1991, lo PCUS es dissolgut[2] e l'URSS dintra lo 8 de decembre de 1991 amb los acòrdis de Minsk e lo 21 de decembre de 1991 pels acòrdis d'Alma-Ata[3] : las republicas que la constituissiá prenin lor independéncia. La RSFSR, que'n constituís lo nuclèu istoric, torna prene de l'anciana granda poténcia mondiala los 3/4 de son territòri, mai de la mitat de sa populacion, los 2/3 de son industria e la mitat de sa produccion agricòla. Eritièra màger de l'URSS, ocupa ara sa plaça dins las institucions internacionalas, coma lo sèti permanent al Conselh de seguretat de las Nacions unidas, mas pren tanben lo passiu financièr de l'anciana URSS. Una union politica e economica, la CEI, es fondada lo 8 de decembre de 1991 per la RSFSR, l'Ucraïna e la Bielorussia per ensejar de mantenir de ligams privilegiats entre los païses eissits de l'ex-URSS. Lo 25 de decembre seguent, la RSFSR foguèt nomenada Federacion de Russia. L'endeman, l'URSS es formalament dissolguda.
Divisions administrativas de la RSFSR[modificar | modificar la font]
Le constitucion de 1978 reconeis de divisions administrativas, qu'unas avián un larg gra d'autonomia. Lor existéncia justificava a la « Russia sovietica » son estatut d'Estat federal, al sen d'una autra federacion mai grada qu'èra l’URSS.
Al moment del desmantelament de l'Union sovietica, en 1991, i aviá:
- 16 republicas autònomas:
- Republica socialista sovietica autonòma bachkire
- Republica socialista sovietica autonòma boriata
- Republica socialista sovietica autonòma de Carelia
- Republica socialista sovietica autonòma del Daghestan
- Republica socialista sovietica autonòma kabardino-balkara
- Republica socialista sovietica autonòma kalmoka
- Republica socialista sovietica autonòma dels Komis
- Republica socialista sovietica autonòma dels Maris
- Republica socialista sovietica autonòma de Mordovia
- Republica socialista sovietica autonòma d'Ossetia del Nòrd
- Republica socialista sovietica autonòma odmorta
- Republica socialista sovietica autonòma tatara
- Republica socialista sovietica autonòma de Chechenia Ingochia
- Republica socialista sovietica autonòma chovaca
- Republica socialista sovietica autonòma de Tova
- Republica socialista sovietica autonòma iakota
- 5 oblasts autonòmas:
- Oblast autonòn adiguean
- Oblast autonòn de Gorno Altaí
- Oblast autonòn josieu
- Oblast autonòn dels Karachaís Cherkesses
- Oblast autonòn khakas
- 10 districtes autonòmas:
- Districte autonòm dels Boriats d'Aga
- Districte autonòm dels Boriats d'Oust-Orda
- Districte autonòm dels Evenks
- Districte autonòm dels Iamalo-Nenets
- Districte autonòm dels Komis-Permiaks
- Districte autonòm dels Khantys-Mansis
- Districte autonòm dels Koriaks
- Districte autonòm dels Nenets
- Districte autonòm dels Chokches
- Districte autonòm de Taïmyr
Notas e referéncias[modificar | modificar la font]
- ↑ Ludovic Royer, De la Russie soviétique à la Russie de Poutine : l'évolution du pouvoir des régions, Hérodote 2002/1 (N°104), Éditions La Découverte lire en ligne
- ↑ Histoire de la Russie sur Kondratieff.org
- ↑ Nina Bachkatov, Dissolution chaotique de l’URSS Le Monde diplomatique, décembre 2011


text:
...N'en legir mai
Sant Joan d’Isil qu’ei la glèisa parropiau romana deu vilatge d’Isil, dens l’Alt Àneu, dens l’entorn deu Pallars Sobirà. Que’s tròba a miei quilomètre au sud d’Isil, còsta las aigas de la Noguera Pallaresa, ua de las construccions romanas mei notablas e caracteristicas de la Vath d’Àneu. Que’n trobam traç peu prumèr còp en 1095. Tres naus, la centrau mei grana e hauta, coronadas per ua absida e duas absidiòlas ondradas, a l’exterior, ua frisa de doblas arcas. L’absida centrau qu’a tres frinèstas mentre las absidiòlas que n’an ua sola au centre. A haut de la paret au lhevant, un uelh de bueu, centrat au-dessús de l’absida màger. Ua portalada au sud de la fin deu segle XIIau de notabla factura dab tot plen d’ondradas. Corona la paret ua frisa d’arcas òrbas, entre las quaus, interrompent-las, i son encastrats dus relhèus hòrt primitius, qui avèvan lhèu ua foncion funerària....N'en legir mai
Son, lo nom vielh qu’ei Son del Pi – o lo contre sèi pas mei – qu’ei un vilatge d’Alt Ànèu, que s’inscriu dens lo Pallars Sobirà. Qu’ei situat a l’esquèrra deu Riu de Son, pròche de la confluéncia enter la vath de la Noguera Pallaresa e la de la Bonaigua, a 1.387,8 metres d’altitud. Lo vilatge de Son qu’ei fondat dab l’acte de consacracion de la catedrala de la Seu d’Urgell, en 839, (avís : cronologia hòrt discutida). La localitat la tornam trobar mentavuda en 1076, junta dab la glèisa de Sancti Iusti. Qu’a un important patrimòni arquitecturau remarcable sustot dab la glèisa romana de Sant Just e Sant Pastor. Ua grana edificacion deus segles XI e XII, qui a subit hèra de modificacions, qui’s guarda un campanar gran en fòrma de tor quadrada dab decoracion lombarda. Au dehens, divèrs objectes liturgics de pèira d’epòca romanica, un retaule...N'en legir mai
Correnç (1èra atestacion en 920 Coreno) que’s reïvendica lo prumèr vilatge biò de França, qu’ei en Provença verda en lo departament de Var. Que’s tròba a la boca deus gorgs de la Bagarèda e deu Valon Sorn, sus las arribas de l’Argens. Los vinhèrs que hèn tot en biò e la cooperativa au cap deu vilatge que v’arcuelh dab vins de qualitat. Un abelhèr (apicultor), dus avicultors, un hromatgèr, un casalèr, dus oleïcultors, quate viticultors labellizats « bio » e tanben ua espicieria especializada que tribalhan dens lo vilatge. A l’estiu de 2016 un huec que destrusí los hauts de Correnç, seuva e restancas. Lo Fòrt Gibron : suu motar qui dauneja l’Argens, vestigis d’un donjon (6,20 m x 9,30 m) en bèth aparelh bastit au dehens d’ua cortina quadrangulara (20,15 m x 24,35 m) e contra lo quau e s’apea l’anciana demora deus abats de Montmajor. Lo nom « Gibron » qu’apareish...N'en legir mai
La Tèsta de Bug
Pòrt d'ústrias
Site ocupat peus umans despuish lo sègle VIIIau ab. J.-C. peus Boiates pòble aquitan. Pescaires, caçaires, aulhèrs, que cultivan la tèrra e probable dejà la vinha. L’espleitacion de la seuva (despuish mei de 2000 ans e shens aténer la seuva industriau de Napoleon III) que hè vàder las prumèras tecnicas de la genada e la fabricacion de la brea : arrosia cueita dens horns de tèrra, utilizada per calfatar las còcas deus batèus. Lo títol de Captal de Bug emplegat de l’atge miejancèr dinc a la revolucion francesa que designa lo màger deus senhors deu País de Bug. Qu’arrecapta lo captalat deu país de Bug, las paròpias de La Tèsta, de Casaus e de Gujan. Lo 27 de junh de 1243, Enric III Plantagenèst, rei d’Anglatèrra e duc d’Aquitània epós d’Alienòr que da aus poblants de La Tèsta Pèir Francon e sons hrairs, ua licéncia e deishar-passar entau naviu,...N'en legir mai


text:
Eth Conselh Generau d’Aran ei era principau institucion de govèrn dera Val d’Aran. Lo formen eth Sindic, eth Plen e era Comission d’Auditors de Compdes. Constituís era estructura administrativa pròpia d’Aran restablida pera Lei 16/1990, de 13 de junhsèga, sus eth regim especiau dera Val d’Aran.
Eth Conselh Generau a competéncia enes matèries que determinen era lei reguladora deth regim especiau e era rèsta de leis aprovades peth Parlament e es facultats qu’era lei li atribuís.
Era lengua occitana, denominada aranés en Aran, ei era lengua pròpria d’aguest territòri e ei oficiau en Catalonha, atau coma establís er Estatut d’Autonomia de 2006.
Eth Conselh Generau a competéncia plena en tot aquerò que hè referéncia ath foment e ar ensenhament der aranés e dera sua cultura cossent damb es normes de caractèr generau vigentes en tota Catalonha en camp dera politica lingüistica e educativa.
Competéncies
- Sanitat.
- Servicis sociaus.
- Torisme.
- Proteccion, mantenença e administracion deth sòn auviatge istoric e artistic.
- Proteccion dera natura, montanha e vies forestaus.
- Agricultura, bestiar, pesca, caça e profitaments forestaus.
- Sauvaments e escandiment de huecs.
- Joenessa.
- Léser e temps liure.
- Espòrts.
- Miei ambient.
- Remassada e tractament de residus solids.
- Salubritat publica.
- Carretères locaus.
- Transpòrt interior de viatgèrs.
- Artesania.


text:
Matelas Clic Clac Pas Cher
matelas clic clac pas cher matelas clic clac pas cher matelas futon pour clic clac pas cher.
matelas clic clac pas cher banquette clic clac gris 130 x 190 calli matelas clic clac 130x190 pas cher.
matelas clic clac pas cher matelas bz et clic clac comment choisir le bon stylish matelas pour clic clac matelas clic clac pas cher but.
matelas clic clac pas cher ensemble clic clac 130cm avec matelas bultex et housse noire matelas bultex pour clic clac pas cher.
matelas clic clac pas cher matelas bultex pour clic clac moins cher matelas clic clac pas chere.
matelas clic clac pas cher matelas morfeo deluxe 130x190 apaisseur totale matelas futon pour clic clac pas cher.
matelas clic clac pas cher matelas clic clac clic clac pas cher img2 matelas clic clac pas chere.
matelas clic clac pas cher bultex matelas clic clac mousse hr 32kg m3 140x190cm matelas clic clac pas cher occasion.
matelas clic clac pas cher canapac lit ub design emylia clic clac mf gris matelas dunlopillo 35kg matelas bultex pour clic clac moins cher.
matelas clic clac pas cher clic clac eco london pas cher achat vente banquettes clic clac matelas clic clac pas cher occasion.
matelas clic clac pas cher matelas clic clac pas cher ikea.
matelas clic clac pas cher canapac lit ub design maxime clic clac gris matelas 18 cm 45 kg visco matelas clic clac pas chere.
matelas clic clac pas cher matelas pour clic clac 100 latex en 73kgm3 spcial banquette a matelas clic clac matelas bultex pour clic clac moins cher.
matelas clic clac pas cher encart banquette clic clac matelas bultex clic clac pas cher.
matelas clic clac pas cher clic clac moins cher 13 avec les 25 meilleures id es de la cat gorie lit achat matelas clic clac pas cher.
matelas clic clac pas cher matelas clic clac soutien tras ferme oreiller a macmoire de forme valeur 89 euros clic clac avec matelas bultex pas cher.
matelas clic clac pas cher les essentiels by dlm banquette clic clac housse en coton biologique avec matelas naturalis matelas bultex clic clac pas cher.
matelas clic clac pas cher acheter matelas clic clac 160x200 dune 35 kg pas cher matelas clic clac pas chere.
matelas clic clac pas cher housse canapac clic clac pas cher luxury unique matelas de canapac matelas clic clac pas cher 140x190.
matelas clic clac pas cher mousse bultex matelas clic clac pas chere.
matelas clic clac pas cher fauteuil clic clac clic clac letter banquette clic clac avec matelas dunlopillo fauteuil clic clac pas matelas clic clac pas cher ikea.
matelas clic clac pas cher matelas bultex banquette clic clac 60 60 x 190 achat vente avec matelas clic clac pas cher matelas clic clac pas cher 140x190.
matelas clic clac pas cher bultex matelas clic clac mousse hr 32kg m3 140x190cm achat matelas clic clac pas cher.
matelas clic clac pas cher matela futon pas cher 0 avec matelas clic clac pour et matelasfuton 599x282 acheter matelas clic clac pas cher.
matelas clic clac pas cher download by sizehandphone tablet desktop original size back to 46 ides dimages de matelas clic clac pas cher matelas futon pour clic clac pas cher.
matelas clic clac pas cher matelas deluxe 140x190 x 15cm matelas clic clac pas chere.


text:
Mireia Boya libra
- Escriut per Setmana
- Publicat dens International
L’anciana deputada de la Candidatura d’Unitat Populara (CUP), Mireia Boya, que compareishó davant la justícia espanhòla pertocant a la soa participacion dens l’organizacion deu referéndum d’autodeterminacion de Catalonha deu 1èr d’octobre.
Arron duas òras d'audicion, la militanta aranesa qu'ei sortida libra lo 14 de heurèr. Qu'a reafirmat que la declaracion d'independéncia deu 27 d'octobre n'èra pas « simbolica ». Totun, Boya ne's considèra pas com satisfèita « quan quate d'enter nosautes son tostemps en detencion ». Segon era, la detencion n'a pas arren a véder dab la justícia mes constitua ua « venjança ».
Mireia Boya qu’organizè ua conferéncia de premsa a Lheida, en Catalonha, lo 12 de heurèr entà s’exprimir suu subjècte e declarar oficiaument que responerà a la convocacion deu jutge Pablo Llarena : « La procedura de la Cort Major qu’ei estada bastida sus un rapòrt de la Guardia Civil chic fondat objectivament, parciau e partida beneficiària de çò sus qué pòrta ». E la militanta d'ajustar : « Qu’avem hèit un referéndum e que l’avem ganhat. Que’ns cau reïvindicà’u amassa. E si devem transformar l’acús qui’ns ei hèit en un procès politic vertadèr entà desvelar la fàcia vergonhosament antidemocratica de l’Estat, qu’i vam. Que sasiram las instàncias internacionaus se cau. Los en fàcia que’s creden juridicament hòrts, nosautes, que credem que la justícia politizada ei lo feblèr de la democracia dont se reclama l’Estat ».
Que devèva presentà’s davant la justícia aus costats d’Anna Gabriel, anciana deputada e pòrtavotz de la CUP, mes aquesta qu’obtienó lo repòrt de comparucion au 21 de heurèr.
Articles en relacion
- 31au Pujada au Pòrt de Salau, encontre enter Occitans e Catalans
- Los gavidaires deu jornau independent Le Ravi davant lo tribunau lo 15 de mai per difamacion
- Mòrt de Rémi Fraisse : l'enquèsta judiciària finís sus un non-luòc
- La Sant Jòrdi festejada lo 23 d'abril a Perpinhan
- La justícia alemanda que libèra Carles Puigdemont


text:
Dempuei quauquas annadas, dins tots los endrechs qu’an ’na fòrta identitat culturala (Bretanha, Còrsa, País Basque, regions occitanas), n’um veu flurir los paneus bilingües dins l’espaci public.
Lo Lemosin, partida nòrd de l’Occitània, pòt nonmas l’i ganhar, a far valer sas especificitats culturalas.
L’Institut d’Estudis Occitans dau Lemosin es ’quí per vos ajudar, vos conselhar dins tots vòstres aisinaments de paneus bilingües.
Per lo pincadis de paneus d’entrada e de surtida de comuna en occitan, podetz ’visar lo document en linha :
Enginjada per l’I.E.O. nacionau, ’quela brochadura vos balha lo biais de far per ’nar mai luenh : placas de ruas, sinhalizacion direccionala,… :
→ Paneus bilingües en Lemosin : totas las fotòs sus lo site lemosin.net
→ Sostener la sinhalizacion bilingua occitana en Lemosin sus Facebook


text:
« Jaurés occitan » ? Me poiriáiconflar d’aver levada la lèbre en 1983, dins lo mitan de la recèrca, per un article del Bulletin de la Société d’Études jaurésiennes .
Aquò me valguèt qualquas deneg acions e ai pa s l’impress ion qu’encara uèi, l’idèa siá acceptada dins totas sas dimensions.
Comencèri quitament en 1980, en occitan sioplèt, per un article, Jaurés repatriat, que deviá prene plaça dins un dorsièr de las edic ions A u t r e m e n t, e que foguèt rebocat coma qualques autres que Romièg Pach ac ampèt dins un numerò especial de sa revista Aicí e Ara.
A l’epòca, se creèt a l’Universitat de Tolosa-Lo Miralh un DEA de Langue et Culture occitanes. Mas los candidats manquèron. Me sonèr on e prometèr i un trab alh sus Jaurés e Occitània. Sens quilhar lo det per demandar, lo faguèri en occitan, çò que deviá pas èsser plan reglamentari. Ataquèri la sostenéncia en occitan e los dos membres de la jurada seguiguèron. Acabat e c ompletat, lo publiquèri a V e n t Terral (1985) e, l’an d’aprèp, obtenguèt a Rodés, de las mans de Marc Censi, lo segond prèmi Joan Bodon.
De Jaurés a Jaurés…
Dròlle, dins de Sant Juèri a Albi, per partir al licèu, anavi esperar lo c arr i avenguda Joan Jaur és . E davalavi a Albi, plaça Joan Jaurés. Al licèu, la sala d’estudi èra la sala 3 ont una lausa rapelava que Jaurés i donava son cors de filosofia. E ensenhèri filosofia, sciéncias economicas e occitan pendent d’annadas al licèu de Caramauç. De Jaurés a Jaurés…
Coma lectura de vacanças entre la classa de primièra e la terminala, en me diguent : « Ara, la literatura es acabat ! », mon oncle, me b alhèt De la Réal ité du monde s e n s i b l e. La Despacha, e maites jorna ls, remembr ava tot còp lo sovenir de Jaurés, mas entre çò que legissiái sus Jaurés e çò que legissiái d’el, sentissiái que tot juntava pas. Quitament dins los articles mai politics de Jaurés, i aviá una vertadièra filosofia de l’òme, de l’istòria e quitament del mond, quicòm mai que l’afirmacion d’una rega o d’una tactica politicas. Sens aquò, l’audiéncia de Jaurés al prèp dels ob rièrs , dels païsans , del pichon mond coma dels politics que badavan s os discorses seriá pas jamai estada çò que sosquèt. E cresi ma i que jama i qu’es pa s amb d’idèa s qu’òm pòt anar ca p a Jaurés.
Coma o diguèt Charles-André Julien, grand istorian de la colonizacion e del Maghreb que son paire èra nascut a Saïs, al pè de Castras : « Plus que tout, et c’est un point sur lequel on n’a pas suffisamment insisté, Jaurès inspirait aux gens les plus simples, paysans et ouvriers, non se ul eme nt de la vénération mais une entière familiarit é. Le paysan qui le voyait assis au bord d’un talus arrêtait sa charrette, plantait l’aiguillon comme le dit la chanson occitane, puis, s’adressant à lui comme à un camarade, l’appelait : « Monsur Jan » (M. Jean), posait, sans aucune gêne, les questions qui l’intéressaient, puis, le soir, faisait plusieurs kilomètres à pied pour aller l’entendre avec une satisfaction extatique. […] Ceux qui ne voient en lui aujourd’hui que l’intellectuel, l’historien, le philosophe, mentent à sa mémoire . »
Non pas que Jaurés siá pas estat ni un istorian ni un filosòf e que pòsque pas menar a d’idèas ; tot lo contrari. A condicion de far coma lo païsan que s’arrestava pel camin e que plantava son agulhada.
Un Jaurés afrancimandit
Dempuèi mièg sègle, de 1959 a la debuta de la annadas 2000, Jaurés foguèt la preda d’istorians universitaris dont la formacion datava de l’epòca de çò que Sartre sonava lo marxisme indepassable e que lo despassèron pas jamai.
Cuol e camisa amb los partits franchimands d’esquèrra, vestiguèron Jaurés dels vièlhs petaces del materialisme istoric.
N’a vián sonque pel polit ic. Pr’aquò Jaurés comencèt per la filosofia : Escòla normala superiora, agregacion, professorat (dos ans a Albi, e de gaire sièis ans a la facultat de las Letras de Tolosa). Sostenguèt en 1892 sas tèsis en Sorbona, e n francés sus De la Réalité du Monde sensible, e en latin sus las fonts religiosas e idealistas del socialisme allemand.
A Albi, las nòtas completas del cors de filosofia de sa segonda annada d’ensenhament dormissián al fons d’un armari. Electron liure, non universitari e non encartat, me calguèt batalhar tres ans per aver l’autoriza cion de i metre lo nas. Comprenguèri lèu per de qué. L ‘ « especialista » universitària de Jaurés afirmava qu’aquel cors èra racionalista, critic a l’encontra la religion, inspirat de Kant e dels fi- losòfs d’Esclaire. I trapèri tot locontrari. Ne faguèri ma tèsi que sostenguèri en 1986, mas foguèri aculhit per la jurada coma un can al mièg d’un jòc de quilhas de uèit. Mon director de tès i, Luís Sala- Molins, que foguèt sol a me sosténer, refusèt de signar lo rapòrt de s os collègas istorians, un tolsan, l’autr e paris enc , e me diguèt : « Blanc, tu portes l’affaire sur la place publique. »
Jaurés sus la plaça publica
Aital faguèri. Amb una edicion crit ica del Cours de Philosophie (2005) puèi de De la Réalité du monde sensible (2009), puèi, ongan de sos Écrits et Discours théologicopolitiques, que fan lo ligam entre sa metafisica e sa politica. Lo combat de l’estampariá contra una censura que uèi es pas mai clericala-papista mas nacionala-republicana.
Per far reconéisser a Jaurés un estatut de filosòf a l’auçada dels pus bèls, e de mons tra r que çò qu’esclaira sa vida e son òbra es pas un marxisme primari mas si-ben sa pensada filosofica. Que per Jaurés una idèa val dins la mesura ont se pòt incarnar dins la vida e dins l’accion. Lo punt per ieu lo pus enfachinaire.
Lo tòme venent serà consacrat a la politica. Un projècte qu’a per noms : associacions, cooperativas, mutualas, federacion, al dintre de França tant coma d’Euròpa…
Jòrdi Blanc
• Tous les ouvrages édités par Vent T e r r a l sont disponibles sur le site internet : http://www.vent-terral.com/blog/
—
La légende noire du Soldat O
http://cdoc.fr/agenda.html
Le Centre Dramatique Occitan jouera cette pièce, mise
en scèn,e par André Neyton à :
Montfort/Argens (samedi 16 août ) ; Béziers-CIRDOC
(vendredi 12 septembre) ; Pourrières (Var) (samedi 20
septembre) ; La Seyne/Mer (dimanche 28 septembre) ;
Bandol (mardi 7 octobre) ; Bonneuil (Val de Marne)
(vendredi 7 ovembre) ; Septème -IEO (mardi 11
novembre ) : Pertuis (vendredi 14 novembre 2014 ;
Nîmes (mardi 25 novembre) ; Dégagnac (Lot)
(vendredi 28 novembre ) ; Pont Saint-Esprit (samedi 6
décembre ) ; Draguignan (mardi 9 décembre) ; …